Museum Norsjællands årbog anno 20017 - Alle tiders Norssjælland’ er nu på gaden. Pressefoto\nDet våde element spiller en vigtig rolle i Museum Nordsjællands årbog for det år, der snart er forbi\nSå er julegaven til alle, der interesserer sig for arkæologi og lokalhistorie, ifølge en pressemeddelelse fra Museum Nordsjælland klar.\n2017-udgaven af Museum Nordsjællands årbog, 'Alle tiders Nordsjælland', er nemlig på gaden. Årets udgave fører med sine 15 artikler læseren rundt i de fleste af Nordsjællands egne. Der er tale om en broget buket nordsjællandsk kulturhistorie med fortællinger, der rækker fra en fjern fortid i stenalderen og frem til i dag.\nFik du læst: Ny tebutik åbnet i Møllestræde\nRester af Ladegårdsmøllen\nÅrbogen åbner med en artikel om Christian 5.'s parforcejagt, og det er der en særlig grund til. I 2015 blev parforcejagtlandskabet i Nordsjælland optaget på UNESCOs liste over verdenskulturarv, hvor også Kronborg, Roskilde Domkirke, Møns Klint og Vadehavet figurerer. Den eksklusive liste omfatter på verdensplan cirka 1.000 lokaliteter med bygninger, monumenter og naturområder, UNESCO har udpeget som værende en del af verdens kulturelle arv.\nÅrbogen rummer flere artikler med arkæologi som tema og med omtaler af en række nye og meget væsentlige fund. Det gælder for eksempel undersøgelsen af Favrholm Ladegårdsmølle ved Hillerød, der går tilbage til 1500-tallet. I 2016 kom de velbevarede rester af vandmøllen på Slots- og Kulturstyrelsens top 10-liste over årets vigtigste arkæologiske fund.\nLouise og Fritz\nDet våde element har i det hele taget spillet en vigtig rolle i forbindelse med de senere års arkæologiske udgravninger. På flere lokaliteter har undersøgelserne omfattet tørvemoser, der har ligget i tilknytning til jernaldergårde, og som man kan læse har det givet nye indblik i, hvordan moserne dengang blev brugt både til tørvegravning og som rituelle områder.\nFlere af årbogens artikler beskæftiger sig med personalhistorie. På baggrund af brevvekslingen mellem Frederik 7. og den borgerligt fødte Louise Christine Rasmussen - den senere grevinde Danner - kastes der nyt lys over kongens liv og tanker, når han var på arkæologiske udgravninger i Nordsjælland under treårskrigen.\nArtiklen 'Prospektmaleren der blev salpeterinspektør' beretter om Johan Jacob Bruun, der i 1763 blev ansat som inspektør ved Det Kongelige Frederiksborgske Salpeterværk i Hillerød. Bruun havde et kunstnerisk talent og malede en lang række detaljerige prospekter af bygninger og bymiljøer, som i dag er en af de vigtigste visuelle kilder til 1700-tallets Nordsjælland og Danmark.\nSælges flere steder\nVi følger havnenes udvikling fra de blev anlagt - nogle af dem som krigshavne i 1700- og 1800-tallet - og frem til i dag, hvor de først og fremmest er lystbådehavne.\nÅrbogen er på 196 sider og er rigt illustreret. Den kan købes for 175 kroner ved henvendelse til Museum Nordsjælland. Den vil også være klar til salg på museets julemarkeder i Gilleleje, Hillerød og Hørsholm. Også visse lokale boghandlere forhandler bogen.jbe\nPubliceret 29 November 2017 06:00\nKostumer fra DRs julekalendre udstilles på slottet\nPrinsesse Miamajas kjole fra 'Jul på slottet', Bamses slæde fra hans julerejse og hr. Mortensens tøj fra 'Nissebanden'. Det er blot nogle af kostumerne og rekvisitterne fra DRs julekalendere gennem tiden, som snart kommer op af DR Byens kælder og frem i det rampelys, hvor de engang blev kendt.\nFra 1. december og frem til 7. januar 2018 står DR og Det Nationalhistoriske Museum på Frederiksborg Slot i Hillerød bag udstillingen 'Udpluk af kostumer og scenografiske elementer fra DRs julekalendere gennem tiden'. Her bliver der rig mulighed for at gå på opdagelse i tøj og rekvisitter, der især har været på DRs tv-skærme i december-måneder i årenes løb.\nDRs populære julekalendere har ofte elementer fra eventyr, folketro og historiske perioder, og kostumerne og rekvisitterne fremvises nu i de eventyrlige rammer på Frederiksborg Slot.\n”Julekalendere er nostalgi og tradition for mange, og vi håber, at børn og voksne har lyst til at komme forbi og få rusket op i minderne i de flotte omgivelser på Frederiksborg Slot,” udtaler projektleder Thit Dyreberg fra DR Salg i en pressemeddelelse.\nFem julekalendere i fokus\nUdstillingen på Frederiksborg Slot kommer til at centrere sig om tøj, gevandter og rekvisitter fra fem DR-julekalendere. Det er 'Jul på slottet' fra 1986, 'Bamses Julerejse' fra 1996, 'Nissebanden', som kastede tre julekalendere af sig fra i 1984, 1989 og 2003, 'Pagten' fra 2009 og 'Den Anden Verden' fra sidste år.\nKostumerne bliver udstillet på giner, som er specialproduceret til lejligheden, og udstillingen bliver en del af Det Nationalhistoriske Museums 'Jul på slottet'-arrangementer i december.\nDirektøren for Det Nationalhistoriske Museum, Mette Skougaard, er glad for at kunne samarbejde med DR om årets juleudstilling:\n”DRs populære julekalendere har ofte elementer fra eventyr, folketro og historiske perioder, og vi glæder os til at fremvise de flotte kostumer og rekvisitter i de eventyrlige rammer på Frederiksborg Slot,” udtaler hun.\nÅbent alle dage – også juleaftensdag\nDet er femte år i træk, at DR er med til at arrangere en udstilling med afsæt i DRs julekalendere, der har været sendt siden 1962. Men hvor det tidligere meget har været de historiske facts og detaljer, det har handlet om, er det denne gang kostumer og enkelte scenografiske elementer, der er i centrum.\n”DRs lager rummer rigtig mange forskellige fantastiske kostumer, og jeg håber, at udstillingen i Hillerød samtidig er startskuddet til, at flere af dem kommer op af kælderen og bliver vist frem i den kommende tid. Jeg vil i hvert fald gerne høre fra andre, der har lyst til at udstille dem, eller har en god idé til, hvordan de kunne komme ud at leve. Og her tænker jeg ikke kun på julekalender-kostume, men også alt muligt andet, som folk har set på skærmen gennem årene,” siger Thit Dyreberg fra DR Salg.\nFrederiksborg Slot har åbent alle dage i perioden fra klokken 11 til 15, så der er altså også mulighed for at se udstillingen juleaftensdag, i juledagene og endda nytårsdag. Mdt\nFrederiksborg Slot samarbejder med populær podcast\nI 2016 fandt folkene bag historiepodcasten Kongerækken en samarbejdspartner i Det Nationalhistoriske Museum på Frederiksborg Slot. Nu indleder de igen et partnerskab - denne gang om formidlingen af Danmarks krigshistorie, skriver Kongerækken i en pressemeddelelse.\n“Det Nationalhistoriske Museum på Frederiksborg Slot er en helt oplagt samarbejdspartner for os, da museet har en imponerende samling af historie- og bataljemalerier, som netop skildrer denne del af Danmarks historie,” siger historiestuderende Hans Erik Havsteen, der sammen med journalist Anders Olling står bag Kongerækken.\n“Vi har længe gerne ville se på den denne dramatiske og væsentlige del af vores historie, så vi er rigtig glade for, at museet var imødekommende over for dette projekt,” siger Anders Olling.\nDuoen har siden 2015 udsendt fire podcastserier, holdt en række udsolgte foredrag, udgivet det historiske kortspil Kongekort samt tre bøger om de tidligste danske konger på forlaget Lindhardt og Ringhof.\nFor Det Nationalhistoriske Museum er samarbejdet en mulighed for yderligere at udbrede kendskabet til museets omfattende samling af malerier og genstande til et stort historieinteresseret publikum.\n“Vi er glade for igen at kunne samarbejde med Kongerækken. Deres humoristiske og oplysende historieformidling giver et interessant og fornyende perspektiv på en række af museets genstande og temaer,” udtaler Mette Skougaard, direktør for Det Nationalhistoriske Museum på Frederiksborg Slot i pressemeddelsen.\nFørste afsnit af Danmarks Krige udkom 28. oktober på onlinemediet netudgaven.dk og vil blandt andet kunne findes på spreaker.com/show/kongerakken.\nSeriens 12 afsnit udkommer hver lørdag de kommende tre måneder. jbe\nI Frederiksgade 9, bag Elværket, holdt Hillerød Kommunes Tekniske Forvaltning til, indtil der, for år tilbage, blev konstateret PCB forurening i bygningen. Herefter stod bygningen tom i flere år.\nNu er den gennemrestaureret, udstyret med ventilationsanlæg og huser nu Museum Nordsjællands administration og arkæologiske afdeling.\nMuseum Nordsjælland er en fusion af tre museer fra Hørsholm, Gilleleje og Hillerød. Fusionen udsprang i kulturstyrelsens ønske om at arkæologien i Danmark generelt skulle samles i større enheder, og da de tre museer tilsammen dækkede Nordsjælland på det arkæologiske område, blev det besluttet at fusionere netop de tre museer til Museum Nordsjælland.\nDe tre kommuner Hillerød, Hørsholm og Gribskov arbejdede politisk på en løsning, hvor man kunne samle museets funktioner i afdelinger, og heldigvis lå bygningen i Frederiksgade ledig. Hillerød Kommune indvilligede i at bekoste istandsættelsen af bygningen, og de tre kommuner deles så om huslejen herefter.\nMuseets historiske afdeling er blevet samlet i Hørsholm med et par afstikkere i Gilleleje, og arkæologi, forskning og administration er samlet i Hillerød.\nI torsdags var der så officiel indvielse af bygningen med deltagelse af museets medarbejdere, repræsentanter fra de tre kommuner og museets samarbejdspartnere. Hillerøds borgmester Dorte Meldgaard forestod indvielsen og talte om “den svære fusionsproces, som heldigvis er på vej mod at lykkes særdeles godt i Museum Nordsjælland”.\nDirektør Ole Lass Jensen og bestyrelsesformand Finn Arvid Olsson talte også om fusionsprocessen, og begge lagde vægt på også at takke politikere og embedsmænd i de tre kommuner for at arbejde sammen og skabe de gode rammer for det samlede museum.\nNu er bygningen taget godt i brug, og når arkæologerne ellers ikke ligger ude i marken og graver efter danmarkshistorie, så forsker de og behandler fundene i de bedste omgivelser, man kunne forestille sig, skriver de i en pressemeddelelse. Mdt\n“Jeg havde aldrig tænkt, det kunne komme så vidt med mig”\n“Højere kan man ikke nå. Det kan man ikke. Jeg havde aldrig tænkt, at det kunne komme så vidt med mig”.\nSådan sagde Lise Nørgaard til Hillerød Posten, da hun onsdag afslørede den nye buste af hende på Frederiksborg Slot. Den nye buste, som billedhuggeren Stine Ring Hansen har skabt, skal indgå i Det Nationalhistoriske Museums portrætsamling.\nDen 100-årige forfatter og journalist var ombejlet af pressen, som var mødt stærkt op til afsløringen, hvor Lise Nørgaard blev fotograferet, interviewet og filmet fra alle leder og kanter. Men hun svarede hele tiden venligt og tålmodigt på sine kollegers spørgsmål og fortalte velvilligt om samarbejdet med kunstneren.\n“Her i min høje alderhar jeg fået utallige breve og billeder med forslag om malerier eller buster til forevigelse af mig. Hver gang har jeg sagt nej. Men da jeg fik Stines billeder gennem mine fingre, tænkte jeg, 'nu er det endelig det'. Næppe havde jeg set billederne, før jeg sagde 'bong bingo - nu er den der,” sagde Lise Nørgaard til pressen ved afsløringen af busten.\nHun havde dog ikke drømt om, at den skulle udstilles på Frederiksborg Slot, fortalte hun Hillerød Posten efter hun havde fjernet det blå stof fra busten.\n“Det er stort,” sagde hun.\nKjoler fra Matador\nBusten vil være udstillet sammen med en række dragter fra tv-serien Matador. Det er kostumier Ulla Houmann, som udlånt de syv kjoler til museet. Kjolerne opbevarer hun ellers i sit eget hjem, og det kommer kun ud til udstillinger og til hendes foredrag, fortalte hun Hillerød Posten.\n“Og hjemme bliver de, indtil der kommer et Matadormuseum,” sagde hun med et smil.\nDet er blandt andet Vicky Arnesens sørgekjole, en af Ingeborg Skjerns todelte kjoler med kniplingskrave og Agnes Jensens ternede kjoler, man kan se på slottet.\nBestyrelsesformand Henning Fode glædede sig i sin tale over, at Lise Nørgaard nu er repræsenteret i museets portrætsamling:\n“Vores samling skal suppleres af de personer, som har betydning for samtiden, og der er ingen tvivl om, at Lise Nørgaard hører til den type personer. Hun hører helt naturligt hjemme”.\nMuseumsdirektør Mette Skougaard kaldte i sin tale Lise Nørgaard en “vigtig stemme”, også fordi hun har virket som mønsterbryder for kvinder og arbejdet for kvinders forhold:\n“Hun har været en pioner for kvinders muligheder for at gøre sig gældende i offentligheden”.\nHun glædede sig også over, at både kunstneren og Lise Nørgaard var indstillet på at lade det værk, de allerede var i gang med, da museet kontaktede dem, udstille i samlingen.\nStine Ring Hansen har arbejdet med portrættet af Lise Nørgaard igennem de sidste seks måneder. Hun arbejder primært med bronze på sit værksted i Raadvad.\n”Det er en stor glæde for mig at kunne skildre en person, der som hende har markeret sig i historien og har givet så mange mennesker indsigt og forståelse for tider og menneskers mange karakterer,” fortæller hun i en pressemeddelelse.


Det at kunne rører andre – Abildjydens weblog\nDet at kunne rører andre\nJeg sad lige og fik kigget lidt rundt med lidt nyheder…\nHvad fangede mit øje, Roskilde Bank-aktier slagtet, DMI: Skybrud over København, Tip om socialt bedrageri breder sig, IPhone er på gaden og hackerne er klar. Der var ikke noget jeg sådan mærkede en reaktion på, da jeg læste teksten. Så intet har rørt mig, kommer mig ved eller….\nJeg læste derimod min morgenavis. Det der rørte mig var at 2 unge fyre udtalte sig, de er udstationeret i Afghanistan, ved den beslutning kom de meget tættere på familien, en af de unge mænd siger at det er første gang han har fået et kram af hans far.\nDet var lige det kram der rørte mig, jeg ved der er mange mennesker der tager afstand fra at kramme, de lider af berørings angst, eller hvad vi kan kalde det. Mit liv har bestået af kram, nærhed, varme og kærlighed. Det var hele familien der havde for vane at kramme, min mors side er meget varm. Ja, jeg kan endda sove i ske med min tante. ”Vi elsker rødvin – vi elsker at sladrer – vi elsker at være kvinder”. Hun er lidt yngre en mig.\nJeg har indsat et billede et gammelt billede jeg har haft liggende, har nok hentet det for en 4 – 5 år siden fra nettet, det var i den spæde start på Windows Live Space, det var dengang intet kostede. Jeg vil opfordre andre til at give flere kram, det giver en fortrolighed, når der gives et kram. Det er sundt at kunne kramme, så på min opfordring – gå ud og del kram ud.\nGlæden for min familie\nAnita 11. juli 2008 at 11:57\nI min familie er vi ikke blevet opflasket med berøringer og store kærlige ord og det kunne jeg en overgang godt mærke, at jeg manglede. Idag krammer vi stadig ikke, men vi kan mærke samhørigheden alligevel og den betyder overordentlig meget! Vi føler, at vi hører til.\nHerhjemme krammer jeg livet ud af ungerne. De ved, at jeg elsker dem overalt på hele jorden og tilbage igen, for det er virkelig vigtigt for mig, at de ikke skal føle, at de har manglet noget i deres barndom 🙂\nabildjyden 11. juli 2008 at 22:33\nDejligt dine børn kommer ud i verden for at give kram. Det at blive fodret med kram/kærlighed, det gør at glasset altid er halv fyldt.


Molekylmasse og molekylmassefordeling\nForside Generelt om plast Plastpolymerers struktur Molekylmasse og molekylmassefordeling\nUnder polymerisationsprocessen vil opbygningen af kædemolekyler starte mange steder samtidigt, kædemolekylerne vil vokse med forskellig hastighed, og væksten vil ophøre på forskellige tidspunkter. Disse forhold betyder, at de polymere molekyler typisk vil være af forskellig længde.\nLigesom man taler om massen af atomer, regner man med massen af molekyler. Massen af et lineært kædemolekyle er selvfølgelig ligefrem proportional med molekylets længde; men lige så snart der optræder forgreninger i molekylet, bliver længden en uinteressant størrelse. Derfor er det hensigtsmæssigt at regne med molekylmasse i stedet for molekyllængde.\nTypisk fordeling af molekyllængde eller molekylmasse i en polymer efter antalsfraktioner\nAtommassen af hydrogen er 1, af oxygen 16 og af carbon 12. Molekylmassen af vand, H2O, bliver da 18, og molekylmassen af methan, CH4, bliver 16.\nI polyethylen er repetitionsenheden -CH2-CH2-; dens masse bliver 28. Følgelig bliver molekylmassen af polyethylen lig med antallet af repetitionsenheder gange 28. Med 10.000 repetitionsenheder bliver molekylmassen altså 280.000.\nDa alle molekylerne ikke er lige lange, giver det imidlertid ingen mening at tale om de enkelte molekylers masse. For de enkelte polymere materialer angives derfor ikke en eksakt molekylmasse, men et molekylmasseinterval eller en middelværdi af alle molekylernes masse. De to mest anvendte middelværdier er antalsmiddelværdien (Mn) og massemiddelværdien (Mw). Antalsmiddelværdien fås ved analysemetoder, hvor man “tæller” antallet af molekyler af hver masse. Massemiddelværdien bygger på en metode, som tager mindre hensyn til lette molekyler. Derfor er Mw altid større end Mn.\nForskellige materialer kan have meget forskellige middelmolekylmasser. Fx varierer antalsmiddelmolekylmassen af polyethylen mellem ca. 15.000 og ca. 300.000 og af PVC mellem ca. 25.000 og ca. 50.000, mens den for polystyren er omkring 100.000.\nForvirring omkring molekylvægt og molekylmasse\nOfte anvendes udtrykket molekylvægt for molekylmasse. Det er imidlertid forkert, idet vægten af et legeme varierer med højden over havets overflade, mens massen er konstant. I engelsksproget litteratur om plast ses ligeledes ofte det forkerte udtryk molecular weight.\nMolekylmasse har stor betydning ved formgivning af plastemner. Materialer med stor molekylmasse er mere tungtflydende i flydende tilstand, end hvis molekylmassen er lille. En almindelig måde at bestemme polymerers flydeevne på er at bestemme deres smelteindeks (MFI = melt flow index). Smelteindekset angiver det antal gram materiale, som per 10 minutter passerer gennem en dyse med en bestemt diameter ved en given temperatur og et fastlagt tryk. Smelteindekset falder altså med stigende molekylmasse.\nI visse situationer er det fordelagtigt at have et materiale med meget snæver molekylmassefordeling. I mange år har det hos råvareproducenterne været et udviklingsmål at kunne levere sådanne materialer. Bl.a. er de fordelagtige ved sprøjtestøbning af store, plane sektioner, når man vil undgå kastninger.\nMiddelmolekylmassen og molekylmassefordelingen påvirker i høj grad polymerens egenskaber. Høje værdier giver normalt en bedre egenskabsprofil. Ved ekstrudering kan man forarbejde materialer med høj molekylmasse, fordi strømningsmodstanden i gængse mundstykker er forholdsvis lille. Ved sprøjtestøbning kan kun materialer med forholdsvis lille molekylmasse forarbejdes på grund af den store strømningsmodstand i kanaler og i formindløbet.\nOrienteringseffekter og indre spændinger (se næste afsnit) bliver ofte mere udtalt hos polymerer med høj molekylmasse.


Ronaldo til Madrid - Berbatov til United - Avisen.dk\nRonaldo til Madrid - Berbatov til United\nRonaldo spiller i næste sæson for Real Madrid, oplyser en United-kilde. Tottenhams stjerneangriber Berbatov meldes til genæld på vej til United.\n15. juni 2008 13:55\nRonaldo spiller i næste sæson for Real Madrid. Det oplyser en kilde fra Manchester United til den engelske avis The Observer.\nIfølge kilden har Ronaldo allerede forhandlet lønnen på plads med Real Madrid og i United har man - selvom man udadtil siger det modsatte - accepteret, at stjernespilleren er fortid i klubben.\nKilden fortæller, at begge klubber og hovedpersonen selv mere eller mindre har spillet skuespil siden april. Allerede dengang var Ronaldo således reelt fortid i United.\n-De har snakket sammen i mindst to måneder, og alt med Real Madrid erblevet aftalt for længe siden. Al snakken fra Ramon Calderon om, at hanikke vil gøre United sur, og at Cristiano Ronaldo ikke kan købes, fordihan tilhører en anden klub, er noget sludder. Forhandlingerne er sålangt fremme, at der ikke er nogen vej tilbage. Og det ved AlexFerguson godt, siger kilden til The Observer.\nBerbatov på vej\nTil gengæld meldes en anden stjernespiller på vej til Manchester United. Alex Ferguson har længe haft et godt øje til Tottenhams bulgarske angriber Dimitar Berbatov, og ligesom med United og Ronaldo har Tottenham mere eller mindre accepteret, at Berbatov skifter til en anden klub i løbet af kort tid.\nPrisen for Berbatov menes ifølge engelske medier at ende på 250-300 millioner kroner. Andre europæiske storklubber har dog også snøren ude efter Berbatov, og han kan derfor også ende i for eksempel Chelsea, Milan eller Barcelona.


Melvin Kakooza springer ind som X Factor-vært - Sofie Linde skal på barsel | fyens.dk\nMelvin Kakooza springer ind som X Factor-vært - Sofie Linde skal på barsel\nI oktober var Melvin Kakooza i aktion på Monjasa Park i rollen som Sunday i serien af samme navn. En serie, som han selv har opfundet og udviklet sammen med blandt andet Klovn-instruktøren Jesper Rofeldt. 3. sæson af Sunday er netop blevet sendt, og den 4. sæson er nu i kassen og sendes i 2021. Arkivoto: Mads Dalegaard\nDet er et drømmejob, fastslår Melvin Kakooza om sit kommende job som vært for X Factor. Han afløser Sofie Linde, som skal på barsel. Melvin voksede op i Fredericia og hans karriere har haft raketfart, siden han i 2017 vandt DM i stand-up, og med stor succes har været stjerne i sin egen serie "Sunday" om FC Fredericia.\n15 dec. 2020 kl. 16:14\nFredericia: Det er ifølge TV2 en drøm, der går i opfyldelse, når Melvin Kakoza 1. januar springer ind i jobbet som vært på X Factor på TV 2. Han har fået tilbuddet, fordi Sofie Linde på det tidspunkt er på barsel.\n- Jeg skal ind at klare en opgave, som en anden er vant til at løse rigtig, rigtigt godt, så jeg går ind til opgaven med ydmyghed og taknemmelighed, siger Melvin Kakooza til TV 2.\nMed den nye værtsrolle er komikeren fra Fredericia for alvor trådt ind på den store tv-scene. Han har på det seneste med stor succes gjort danskerne kloge på, hvad der kan forekomme helt sort i programmet "Helt Sort" og givet sin gamle by og fodboldklub opmærksomhed i flere sæsoner af serien "Sunday" på Xee-kanalen.\nJeg skal ind at klare en opgave, som en anden er vant til at løse rigtig, rigtigt godt, så jeg går ind til opgaven med ydmyghed og taknemmelighed.\nMelvin Kakooza om TV 2-jobbet\nMelvin vandt i 2020 titlen som årets vært, ligesom Sunday er blevet den mest streamede serie på Xee-kanalen.\nMed den succes i ryggen skal han i gang med at føre årets deltagere i X Factor fra de første udtagelser til finalen, og han glæder sig. Ifølge TV-2 har han været en stor fan af programmet, der giver talenter en chance for at vokse igennem programrækken.\nIfølge TV2 har Melvin siden sine grønne dage som komiker haft en drøm om at blive vært på X Factor, så da han for kort tid siden blev ringet op af sin manager og spurgt, om han havde lyst til at overtage værtsrollen fra Sofie Linde, var han helt klar.\nMelvin Kakozaa er født i Uganda, men vokset op i Fredericia. Han spillede fodbold i FC Fredericia og gik på Fredericia Gymnasium, inden han forlod byen for at læse til lærer. Uddannelsen sprang han fra kort før, han var færdiguddannet. Han satsede på en fuldtids tilværelse som komiker.\nDet er bare tre år siden, at han vandt titlen som vinder af DM i stand-up, og siden har han ikke set sig tilbage.\nUd over Sunday og "Helt Sort" har han medvirket i serierne "Stormester" og "Hesten og gæsten".\nNy Sunday-sæson optaget i Fredericia: - I kan godt glæde jer\nNy sæson af fodbold-comedyserien Sunday: Lars Hjortshøj vend...\nAlle reolerne er fyldt hos populær genbrugsbutik: Folk står på venteliste for at få lov at sælge deres ting\nDebat: Skolebus også til de ældre elever\nAflyttede bil under narko-efterforskning: Specialenhed hørte mistænkts kæreste læse sms om anden forbrydelse højt\nHøjtbelagt smørrebrød og en lille én: Efter to års fravær spreder 'vennerne' igen glæde på plejehjem


Amager-manden: Politi genåbner ny gammel voldtægtssag – Ekstra Bladet\n1. dec. 2010 kl. 08:23\nAmager-manden: Politi genåbner ny gammel voldtægtssag\nSamme brutale metoder: Nordsjællands Politi undersøger, om den sigtede i Amager-sagen kan knyttes til brutalt sexovergreb i 2007\nAf: Thea Pedersen , Tine Johansen , Mette Fleckner\nHan er sigtet for tre grove forbrydelser – to voldtægter og et drab på Amager – men mistænkes for at have langt mere på samvittigheden. Hos Københavns Politi er man allerede i fuld gang med at undersøge andre gamle drabs- og voldtægtssager fra Amager-egnen, men måske har den 45-årige formodede serieforbryder MH også hærget i andre dele af landet.\nI hvert fald genåbner Nordsjællands Politi nu en voldtægtssag fra 2007, hvor en 47-årig kvinde fra Vangede brutalt blev overfaldet og tvunget til oralsex.\n– Sagen er interessant, fordi der er sammenfald mellem fremgangsmåden og metoden fra voldtægtssagen fra Kongelundsvej på Amager, forklarer vicepolitiinspektør Henning Svendsen fra Nordsjællands Politi.\nDet er på baggrund af Ekstra Bladets henvendelser om den gamle voldtægtssag fra Vangede, at Nordsjællands Politi nu genåbner sagen.\nSexovergrebet fandt sted sommeren 2007 –22. juli klokken cirka 01.30 til 02.00 natten til søndag. Den 47-årige kvinde var på vej hjem fra en fest, og i første omgang fulgtes hun med en ven, som dog valgte at gå på værtshus undervejs.\nBlot få hundrede meter fra sit hjem, blev kvinden angrebet bagfra og trukket ind i det grønne område kaldet Nymosen.\n– Manden var usædvanlig grov. Han tog blandt andet kvindens bælte af, snørede det om hendes hals og holdt hende som en hund, mens han tvang hende til oralsex, forklarer Henning Svendsen.\nEfter sexovergrebet truede manden kvinden til at blive på stedet i et kvarter, før hun måtte rejse sig.\n'Ellers kommer jeg tilbage og slår jeg dig ihjel', sagde han.\nGerningsmanden flygtede efterfølgende formentligt til fods, da kvinden hverken kunne høre lyden af cykel, knallert eller bil. I forbindelse med flugten tog han kvindens bælte af imiteret krokodilleskind med sig. Det er aldrig blevet fundet.\nI dag konstaterer vicepolitiinspektøren, at kvinden dengang var i livsfare og havde underhudsblødninger på halsen efter bæltet.\nVed du noget om Amager-manden? Skriv til Ekstra Bladet på 1224@eb.dk eller sms/mms til 1224\nDet er blandt andet mandens grovhed og kommanderende facon, der gør den gamle sag interessant i forhold til den nu fængslede MH fra Amager-sagen.\nUnder en voldtægt i en kolonihaveforening i slutningen af september i år var gerningsmanden usædvanlig grov. Han trak det 17-årige offer ind i den nærmeste kolonihave, hvor hun blev fuldbyrdet voldtaget. Efterfølgende forsvandt manden fra stedet med pigens taske med diverse effekter med ordene:\n'Du skal tælle til 5000, så jeg kan nå hen til min cykel, før du må rejse dig op.'\nDet var et kondom fundet i nærheden af gerningsstedet, der i sidste ende fældede 45-årige MH.\nDna-spor fra Vangede-sagen er allerede registreret i politiets arkiver. De bliver nu sendt til teknisk undersøgelse for at kortlægge, om MH kan knyttes til voldtægten.\n– Det er jo slet ikke sikkert, at der er tale om den samme mand, men det skal naturligvis undersøges, siger Henning Svendsen.\nHos Københavns Politi er drabschef Ove Dahl bekendt med sagen fra Vangede, men han afventer i første omgang dna-resultaterne, før han vil forholde sig til, om den kan knyttes til den verserende Amager-sag.


Lazer Cameleon MIPS - Cykelhjelm Sport - Mat sort rød (DKK 599,00)\nLazer Cameleon MIPS - Cykelhjelm Sport - Mat sort rød\nVarenummer: BLC220788837-X | Brand: Lazer\nDenne "Cameleon" cykelhjelm fra Lazer er med 13 ekstra store udluftningshuller, som giver en god luftgennemstrømning under hjelmen. Hjelmen er produceret med både MIPS- og in-mould teknologi, for at skabe den bedst mulige bes…\n55-59 ikke på lager\nDenne "Cameleon" cykelhjelm fra Lazer er med 13 ekstra store udluftningshuller, som giver en god luftgennemstrømning under hjelmen. Hjelmen er produceret med både MIPS- og in-mould teknologi, for at skabe den bedst mulige beskyttelse ved fald. MIPS funktionen er et ekstra beskyttende lag inden i hjelmen, som kan rokke sig i tilfælde af styrt. Du kan læse mere omkring MIPS her MIPS cykelhjelme - Hvad betyder MIPS?\nUanset om du mangler en hjelm til skate, urban eller city-brug, så er denne "Cameleon" hjelm fra Lazer særdeles velegnet til formålet. Hjelmen er udviklet med Lazers "Rollsys" system, som gør det muligt at justere hjelmen præcis efter dit hoved - og dermed opnå en virkelig god pasform.\nCameleon's udformning gør det muligt at have hestehale, mens du bærer cykelhjelmen.\nVægt: 265 g (str. 55-59 cm.)\nMulighed for LED baglygte


Hvis du leder efter et supplement eller et alternativ til Evernote, lad mig - en notesbog junkie - foreslå Letterspace eller Fetchnotes for ren enkelhed og brugervenlighed.\nEvernote er verdens mest udbredte bærbare applikation, men det betyder ikke, at der ikke er plads til forbedringer. Letterspace og Fetchnotes er to alternative iOS notesbøger, der fokuserer på hurtigt at tilføje og få adgang til noter.\nJeg bruger flere iOS og Mac notesbøger til forskellige formål Hvordan og hvorfor jeg bruger 5 digitale notesbøger til at forblive produktiv Hvordan og hvorfor jeg bruger 5 digitale notesbøger til at forblive produktive Jeg bruger fem forskellige notesbøger. Hvorfor? Fordi hver har et særligt formål eller en funktion, der hjælper mig med at forblive produktiv. Læs mere, og jeg er altid villig til at prøve nye. Selv om min Evernote-konto er fyldt med noter og andet indhold, jeg har sparet gennem årene, bruger jeg det mest til igangværende projekter og foretrækker stadig lette notesbøger til hurtigt at skrive noter og indsætte indhold fra andre kilder.\nMin seneste iOS notebook app er den ret nye Letterspace, som ikke matcher Evernote til funktioner, men fokuserer på æstetik og unikke funktioner som at bruge hashtags til filtrering af noter. Letterspace ligner sin forgænger, Fetchnotes, som også er baseret på hashtag-systemet.\nHvis du leder efter et tillæg eller et alternativ til Evernote, lad mig - en notesbog junkie - foreslå en af disse til ren enkelhed og brugervenlighed.\nHvis du ikke er bekendt med Evernote (se også vores gratis manual. Sådan bruger du Evernote: Den uofficielle manual Sådan bruger du Evernote: Den uofficielle manual Lær at bruge Evernote alene tager lang tid. Derfor er vi ' Jeg har sammensat denne vejledning for at vise dig, hvordan du udnytter de vigtigste Evernote-funktioner. Læs mere), det er en digital platform til platformen, der gemmer noter, PDF-filer, websider og endda videofiler inden for et hierarki af notesbøger og stakke (flere notebooks). Individuelle noter kan mærkes og filtreres ved søgning.\nEvernote har over hundrede millioner brugere, og det understøttes af snesevis af andre apps, ud over sin egen krypteringsplatform, som gør det muligt for brugere at klip indhold direkte til deres Evernote-konto ved hjælp af en computer eller en mobil enhed uden at starte applikationen.\nIndhold i Evernote kan nemt deles, og en opgradering til en premium-konto lader op for samarbejdsfunktioner, der tillader, at noter deles og redigeres af andre brugere.\nDer er ingen tvivl om det - Evernote er den øverste digitale filskuffe til styring og deling af noter. Men mange brugere klager over, at Evernote kan blive lidt oppustet og langsomt at synkronisere indholdet mellem enheder. Evernote er også måske ikke den bedste løsning til tilføjelse af tilfældige noter, der ikke er relaterede til eksisterende notesbøger og projekter. Lad os se, hvordan Letterspace og Fetch kan være nyttige alternativer.\nLetterspace (kun gratis, kun iOS)\nSom en dedikeret papirløs bruger læser jeg det meste digitale indhold på min iPad og iPhone. Som aktiv læseren kan jeg godt lide at gemme citater og skrive ned noter og ideer i luften. For enkel at gemme enkle noter, der ikke tilhører et større projekt, bruger jeg nu iOS og Mac versionerne af Letterspace, fordi applikationen gør det muligt at mærke noter (brug en hashtag) uden at skulle åbne notater eller mapper i andre apps på min iPad.\nSå hvis jeg f.eks. Læser en artikel i magasin-appen, Zite, kan jeg vælge og kopiere et indhold og hurtigt indsætte det i Letterspace. App'en indeholder en værktøjslinje til hurtigt at tagge et eller flere ord, der identificerer, hvad noten handler om.\nSidepanelet i Letterspace består af alle dine individuelle hashtags til filtrering af noter. Hver hashtag bliver en virtuel mappe.\nI den seneste opdatering af Letterspace kan brugere trykke på et tag, og når de tilføjer en ny note, indsættes tagget automatisk i noten. Du kan også placere et @ tegn foran et navn for at filtrere indhold ved at nævne.\nLangt tryk på sidepanelet eller en åben note for at oprette en ny note. Dette sparer besværet med at trykke på + knappen på emnet for appen.\nLetterspace synkroniserer indholdet mellem dets iOS- og Mac-versioner via iCloud, og det understøtter det universelle aktieark i iOS til eksport af en åben note til andre iOS-apps. I Mac-versionen er deling begrænset til Mail, Beskeder og Airdrop, men noter kan også eksporteres som PDF- eller HTML-dokument. Letterspace indeholder også muligheder for at ændre skrifttypestørrelse og stil på tekst, og valgte notater kan arkiveres eller skraldes med en simpel svejsning.\nI modsætning til Evernote tillader Letterspace ikke samarbejde med andre brugere, og det mangler en online platform til deling af noter. Derudover tillader Letterspace ikke at tilføje billeder, PDF-filer eller mediefiler. Letterspace er simpelthen for tekstnotater, og for mange brugere (som mig selv), der kan være hovedattraktionen.\nMin liste over tags i Letterspace er allerede vokset ret lang, og appen tillader ikke at gruppere dem. Men jeg foretrækker stadig denne app over Evernote for hurtigt at tilføje indhold, som jeg ikke vil eller skal gemme i Evernote.\nDet ville være nyttigt, hvis Letterspace inkluderede en iOS-widget 10 Awesome tredjepartsappopdateringer til iOS 8 10 Awesome tredjepartsappopdateringer til iOS 8 Den nylige udgivelse af iOS 8 bragte det med en flurry af tredjepartsappopdateringer for at krydre op din nye eller eksisterende Apple-mobilenhed. Læs mere, svarende til hvad Evernote tilbyder, så du hurtigt kan dele udklip fra Safari og en Mac Notification Center-widget Disse meddelelsescenter-widgets gør instrumentbrættet irrelevant Disse meddelelsescenter-widgets gør instrumentbrættet irrelevant Dashboardet er ved at dø. De fleste brugere ignorerer det, og ikke mange udviklere bygger ting til det. Udskift alle dine Macs Dashboard-widgets ved hjælp af den nye i dag-visning i Yosemite. Læs mere for hurtigt at åbne appen fra enhver anden app.\nLetterspace er gratis, men du kan støtte udviklerne ved at foretage et in-app-køb af et eller flere farvetemaer ($ 1, 99 hver). Temaer åbnes ved at trykke på skrifttypens symbol i kompositionstilstand, hvilket også er hvor skrifttypestil og størrelse kan ændres. I øjeblikket er der desværre ingen Android-version af appen.\nFetchnotes fungerer på samme måde som Letterspace, fordi det er en eneste tekstbesked, der tager en app, men den giver også onlineadgang til noter via en browser-app. Desuden har Fetchnotes en påmindelse funktion som Evernote, og noter kan deles med andre inviterede Fetchnotes brugere.\nJeg finder ikke Fetchnotes brugerinterface lige så ren som Letterspace, men det har nogle fordele i forhold til den tidligere. Når du opretter en ny note i Fetchnotes, kan du trykke og trække alle dine eksisterende hashtags i note editoren i stedet for at skulle skrive hashtag. Ligesom Letterspace, hvis du opretter en ny note i en valgt hashtag "folder", tilføjes den automatisk til den nye note.\nPanelet med hashtags i Fetchnotes er gemt væk, hvilket kræver en anden knap for at trække dem op, mens iOS-versionen af Letterspace svinger helt til højre for at få adgang til alle hashtags.\nHvis du vil have Fetchnotes til at fungere som en opgave manager, kan du tildele påmindelser, samt dele noter til og via andre apps ved hjælp af iOS-aktiearket. Under sammensætningen af notater tillader Fetchnotes også at dele en note med brugere af appen ved hjælp af deres @ brugernavn. Delingsfunktionen giver dig også mulighed for at bruge en e-mail-adresse eller et mobilnummer, men den del virker ikke for godt for mig.\nFetchnotes har ikke en Mac eller PC-version, men det gør det muligt at registrere en online-konto for at få adgang til og synkronisere alle dine noter fra en webbrowser. Online-versionen giver også mulighed for at tilføje et eller flere fotos samt en tidspåmindelse til noter. Billeder kan faktisk tilføjes fra forskellige kilder, herunder din computer, Google Drev og Dropbox.\nFor nogle brugere er Fetchnotes muligvis ikke så elegant designet som Letterspace, men da det er gratis, er det værd at downloade, især for de ekstra funktioner, der ikke findes i sidstnævnte app.\nDer er ingen mangel på notebook apps til iOS eller Android, der hver især giver unikke funktioner, cloud storage og et stort antal brugere. Jeg foretrækker og anbefaler apps, der er enkle, nemme at administrere og giver dig mulighed for hurtigt at tilføje og få adgang til dine noter. Derfor er både Letterspace og Fetchnotes gode muligheder for dem, du ønsker at supplere eller erstatte din Evernote-vane.\nLad vide hvad du synes! Er Letterspace eller Fetchnotes passende for de fleste notebook-junkier?


Videncenter for Folkeoplysning - Nyhed: Mange med funktionsnedsættelse deltager i organiseret fritidsliv\nMange med funktionsnedsættelse deltager i organiseret fritidsliv\nPersoner med funktionsnedsættelse deltager mere i det formelle fritidsliv i foreninger og organisationer end resten af befolkningen, viser ny undersøgelse.\nPersoner med funktionsnedsættelse som fysiske handicap eller psykiske lidelser oplever flere barrierer i forhold til at være aktive i fritidslivet sammenlignet med personer uden. Men mange overkommer barriererne, og en stor del af dem, der lever med en funktionsnedsættelse, deltager derfor aktivt i fritidslivet, viser en ny undersøgelse fra Center for forskning i Idræt, Sundhed og Civilsamfund (CISC) ved Syddansk Universitet.\nRapporten skelner mellem tre typer af funktionsnedsættelse: 1. Længerevarende fysisk handicap, 2. Længerevarende fysisk helbredsproblem og 3. Psykiske lidelser. Resultaterne viser, at forskellen mellem personer med og uden funktionsnedsættelse i størst grad kommer til udtryk i det såkaldte uformelle fritidsliv, der blandt andet omfatter samvær med venner, bekendte og familie.\nDerimod er forskellene mindre i det formelle fritidsliv i foreninger og organisationer, der bl.a. inkluderer kultur,-, hobby- og idrætsaktiviteter. Her er personer med handicap og helbredsproblemer tilmed lidt mere tilbøjelige til at deltage i disse sammenhænge end personer uden funktionsnedsættelse.\nForskelle påvirker deltagelse\nMen de forskellige typer og grader af funktionsnedsættelse har generelt betydning for deltagelsen i fritidslivet.\nSåledes oplever personer med psykiske lidelser større barrierer i deltagelsen i fritidslivet sammenlignet med personer med handicap og helbredsproblemer. Ligeledes gælder det, at selvom de med handicap og helbredsproblemer har et dårligere selvvurderet helbred end personer med psykiske lidelser, er de alligevel tilfredse med deres liv. De største udfordringer blandt de forskellige målgrupper ligger derfor i forhold til personerne med psykiske lidelser.\nIdrætsdeltagelse ligner fritidsdeltagelsen\nTendenserne for idrætsdeltagelsen ligner generelt dem for det øvrige fritidsliv. Også her oplever personer med psykiske lidelser de største udfordringer.\nResultaterne viser også, at tilgængeligheden i de forskellige organiseringsformer har betydning deltagelsen. Forskellene i deltagelse mellem personer med og uden funktionsnedsættelse er mindre i idrætsaktiviteter i motionscentre og aktiviteter organiseret på egen hånd, mens den er større i idrætsforeninger.\nStor variation i handicapundervisningens omfang og karakter i aftenskolerne - 03.09.2018\nRapport peger på udfordringer med den specialpædagogiske støtte til højskolerne - 23.04.2018\nSPS-støtten skaber rummelighed og muligheder - 23.04.2018


De efterlyser løsninger\nFørst en stor tak til Nicoline for video og indslag. Hovedet på sømmet. Tak.\nEt enkelformulerende løsningsforslag er nok umulig. Men hvad med at samle befolkningen i en protest imod de måde og tilladte adfærd som ingen konsekvens har. Hvad med at befolkningen krævede en hævede indsandes som kunne retsforfølge de individer som sidder i folketinget og tror at de kan regerer efter helt andre retsprincipper end alm. Borger i dette land. Hvad med ar befolkningen havde mere trit med om de enkelte folkevalgte levede op til de udsagn som de tidligere har fremsagt. Kort sagt indfør en indstands som har bemyndigelse til at fremsætte arbejdsforhold og regelsæt for de folkevalgte. Giv dem mulighed for ar retsforfølge dem som ikke forstår deres opgave og til sidst mulighed for at afskedige dem som intet forstår i vores folketing. Det kunne måske få dem til at anskue deres opgave som folkevalgte på en mere konstruktiv måde.


Bolig i Snoghøj [Fredericia-boliger.dk]\nFind boliger i Fredericia fredericia-boliger.dk\nBolig i Snoghøj\nSnoghøj er en bydel i Fredericia, der ligger direkte ud til både Lillebælt samt Lillebæltsbroen. Omkring 3.000 af Fredericias knap 40.000 indbyggere er bosiddende i Snoghøj. Tidligere var det en selvstændig by, men byen er nu efter den store byudvikling i Fredericia vokset sammen med Fredericia. I Snoghøj begynder den Gamle Lillebæltsbro, der på Fyn stopper i Middelfart. Snoghøj har stort set altid været brugt som overfartssted mellem Jylland og Fyn, selv før Lillebæltsbroen blev bygget, hvor der var færgeovergang fra Snoghøj til Middelfart. Udover at være kendt som byen man krydser når man kommer fra Lillebæltsbroen mod Jylland, er Snoghøj også kendt for Snoghøj Højskole.\nVærd at besøge i Snoghøj\n- Snoghøj Højskole\n- Snoghøj Kirke\nSnoghøj ligger ca. 5 kilometer sydvest for Fredericia, og ligger direkte ud til Lillebæltsbroen. Der bor ca. 3.000 indbyggere i Snoghøj. Snoghøj Landevej går fra Snoghøj til Fredericia og er udover Taulovmotorvejen den største vej i byen.\nLinks om Snoghøj\nOm Snoghøj på Wikipedia\nKort over Snoghøj\nMere i denne kategori: « Erritsø\tBirkerød »\nSe alle boliger til salg eller til leje i Snoghøj\nUdlej eller sælg boliger i Snoghøj\nOpret bolig til salg eller til leje i Snoghøj\nFå besked om bolig til salg eller til leje i Snoghøj\nFredericia-boliger.dk Find boliger i Fredericia\nBillige boliger i Fredericia\nFind boliger i Fredericia\nSe boliger i Fredericia


Engholmcentret på tur – SdrFelding.com\nEngholmcentret på tur\nseptember 10, 2019 Mest læste, Nyheder\nModtaget fra Tinne Gejl Hartvigsen\nDen 3. september var vi inviteret til grill på legepladsen i Sandet. Karen Kristensen havde igen søgt og fået penge af Finns humørfond. Vi har to gange været inviteret til middag på Sandet hotel, men denne gang havde hun en ide om at beboerne skulle til grill. Karen havde til beboernes store glæde også inviteret to dagplejere med 10 små børn. Det bragte mange smil frem hos alle, især da de til sidst kørte ind mellem bordene på deres små cykler og scootere Vejrmeldingen var ikke rigtig med hende, men Karen er ikke sådan at slå ud, så hun fik ….\naftenen før sat et telt op vi kunne være i. Engholms bus måtte køre to gange, for at få de 13 beboere derud. Frivillige og personale var med som hjælpere. Vi kom til dækkede borde med rødternede duge, og der var gang i både bålsted og grill.\nKarens to døtre Heidi og Berit ( som til daglig holder gang i restaurant Klods Hans) ankom med 2 slags dejlig salat og kartoffelsalat.\nHeidi grillede lækre bøffer og pølser. Til dessert bagte Berit pandekager over bål, det var en succes. Der blev også budt på Irsk kaffe , som et par af beboerne nød og en enkelt fik sig en kaffepunch. Kaffe med småkager og chokolade og inden bussen igen kørte mod Engholmcentret , skulle vi da også lige have en is.\nAlle drog godt mætte hjem, efter en dejlig dag i Sandet. Tak til Karen, hjælpere og Finns humørfond.\nPowered by WordPress | Theme Designed by: http://www.r43dsworld.co.uk/ | Thanks to r4idiscountfr, r4 3ds officiel and r43dsofficielss


Stenkærvej 7, Horsens\nDen trefløjede hovedbygning (1592, stærkt ombygget og reduceret ca. 1810, østfløjen delvis fra før 1581).\nUrup ligger tilbagetrukket fra landevejen og består af en trelænget avlsgård, der omkranser en stor gårdsplads mod nord, vest og syd, og lidt øst herfor ligger hovedbygningen. En let snoet vej leder fra landevejen gennem et træbevokset område ind til gårdspladsen. Nord og øst for herregården er landskabet præget af et stort engområde, hvor Urup Bæk løber igennem.\nUrups hovedbygning er trefløjet anlæg bestående af den lange hovedfløj mod vest, der mod øst er sammenbygget med to kortere sidefløje. Alle fløje er grundmurede og opført i en etage. Bygningen hviler på en sokkel, der delvist er muret og hvidkalket og delvis er af tilhugne granitsyldsten. Herover er murværket hvidkalket, og afsluttes under tagudhænget af en muret hovedgesims. En lignende gesims afslutter også begge gavlkviste. Bygningerne bærer trekvartvalmede tage, der er hængt med røde vingetegl. Bygningens syv hvidkalkede skorstenspiber sidder jævnt fordelt i rygningerne og er alle udført med sokkel og krave. Midtfor vestfløjen er en gennemgående gavlkvist i to etager. Hovedindgangen er i midterfaget under gavlkvisten mod vest. Døren er en ældre, tofløjet revledør med pålagte, bosserede fyldinger af egetræ. Henover er et opsprosset overvindue. Indgangspartiet prydes tillige af en profileret trekantfronton med løvehoveder og en sandstenstavle med inskription. Foran hovedindgangen er en syvtrins trappe, der delvis er af granitsyldsten og delvis er opmuret af røde mursten. Der er og indgang til hovedbygningen gennem tre fladbuede revledøre i hovedfløjens østside. Derudover er en stensat trappe til kælderen, der også lukkes af en ældre revledør. På sydvæggen er der tilbygget en nyere vinterhave i traditionel stil. Trappen har murede og hvidkalkede vanger. Vinduerne er ældre og fortrinsvis korspostvinduer med henholdsvis fire og seks ruder i rammerne. I gavlkvistene og i den nordre sidefløj er der ældre torammede vinduer med seks ruder i hver ramme, mens kælder etagen har ældre enrammede vinduer med to ruder. Vinduerne, der flankerer hoveddøren, er ligeledes ældre og har blyopsprossede ruder med heraldik og mønstre. Dog er der bevaret et oprindeligt vindue fra renæssancen med sandstenskarme og trærammer, der er placeret i tredje fag nord for hovedindgangen. For at det lille, torammede vindue skal ligne de øvrige firerammede vinduer, er den øverste del malet direkte på murværket. Over alle vinduerne i vest- og sydfløjen er der lave, hvidkalkede trekantfrontoner prydet med vingede englehoveder. Udfor tagetagen er muråbningerne lukkes med torammede udluftningsgitre. Samtlige døre, indfatninger og vinduer er malet mørkeblå. Flere steder i murværket ses murankre og talrige spor efter ombygninger, herunder et halvrundt buestik efter en tidligere portåbning i vestfløjens østvæg og et par sandstensplader med tidligere ejeres våben.\nI det indre er planløsningen i alle fløje præget af gennemgående midterskillevægge, der opdeler alle fløjene i rum mod haven og mod gårdrummene på hver side af hovedbygningen. Således er der i hovedfløjen mod vest indrettet en forstue med trappe til tagetagen, nordfor denne er der et par mindre værelser og mod nordgavlen den omtrent kvadratiske ”kirkesal”, der optager hele fløjens bredde. Syd for forstuen langs vestsiden er dagligstuen, hvorfra man går ind i sydfløjen. Vestfløjens østside optages af spisestue og køkken, en gang der giver adgang til mindre rum, herunder bad, samt et opholdsrum. Sydfløjen optages af to store sydvendte og en suite forbundne stuer og to kabinetter, der vender mod nord. Fra det ene kabinet er der nedgang til kælderen. I nordfløjen er der indrettet spabad med tilhørende faciliteter. Der er adgang til tagetagen, både via hovedtrappen i forstuen og via en ældre sekundær ligeløbstrappe i nordfløjen. I tagetagen er der indrettet en lille separat lejlighed i nordfløjen, og i vestfløjen er der indrettet soveværelser i gavlkvistene mod øst og vest. Loftet over sydfløjen er uudnyttet og anvendes til opbevaring. Her er den ældre og delvist udskiftede og forstærkede tagkonstruktion synlig, og undersiden af taget er skummet.\nInteriøret står med en ældre og traditionel materialeholdning. I stueetagen mod syd er stuer, værelser, kabinetter og forstue udstyret med nyere, traditionelt udførte plankegulve, pudsede vægge og lofter samt bræddelofter med synligt bemalet bjælkelag. Stuerne har også fodpaneler og lysningspaneler, og lofterne har en rig stukkatur. Hertil kommer ovnpladser med stukindramning, stuk med ældre elektriske fatninger samt ældre murede kaminer, store dekorativt udførte kakkelovne og etageovne. Imellem stuerne ses tofløjede døre med barokke fyldinger, underskårne og forkrøppede gerichter og ældre beslagværk.\nDe enfløjede døre i vestfløjen er enten revledøre med bukkehornsbeslag eller døre med tre fyldinger. Hovedtrappen er en kvartsvingstrappe med ældre bræddebeklædning på siden, der tillige har en ældre dekorativ bemaling med blandt andet marmorering. Trappen har drejede balustre og en håndliste af ædeltræ. I forstuen er indenfor hoveddøren tillige en ældre tofløjet inderdør med dekorativt opsprossede ruder. I vestfløjens mindre rum er en lignende materialeholdning: Nyere flisegulve, pudsede vægge og bræddelofter med synligt bjælkelag. Enkelte rum er hvælvet med grathvælv, ligesom det gamle køkkenildsted er bevaret og er i funktion, og her ses et ældre teglstensgulv med knasfuge. I den nordlige del af vestfløjen har kirkesalen et nyere flisegulv og hvidkalkede vægge. Salen er halvt overhvælvet med to høje hvidkalkede grathvælv, der midt i rummet bæres af en granitsøjle af poleret rød granit. Den resterende del af loftet, hvor der oprindeligt også var hvælvet er et traditionelt bræddeloft med synligt bjælkelag. De tidligere hvælvs konsoller og udpring er bevaret som skulpturelle dele i det kalkede murværk. Gældende for både vest-og sydfløj er de dybe fladbuede vinduesnicher, der er særligt udtalte i sydfløjen.\nNordfløjens spaafdeling er indrettet med gulve og bassiner af en travertinlignende sten. Vægge og skillevægge er pudsede og hvidmalede, mens der er gråmalede bræddelofter med synligt bjælkelag. Dørene er ældre revledøre med tilhørende belagværk og i gulvet er indlagt en rude, med kig til den middelalderlige kælder under fløjen. I det gamle skorstensmassiv er der indrettet en pejs. Tagetagens separate lejlighed og værelserne i vestfløjen. er også præget af en ældre og traditionel, men mere enkel materialeholdning. Her ses bræddegulve, pudsede vægge og lofter samt trefyldingsdøre med tilhørende gerichter og beslagværk.\nKælderen er primært er placeret under vestfløjen, hvortil der er nedgang fra sydfløjen. Kælderen består af en række stor grat- og tøndehvælvede rum. Vægge og hvælv er hvidkalkede og gulvene er alle pigstensbelagte.\nDe første bygninger på Urup går tilbage til 1448, hvor herregården første gang nævnes i et brev. Bygningen lå på en borgbanke omgivet af vandfyldte grave, hvortil der var adgang over en bro fra syd. Gravene fik vand fra Urup Sø. Den omtalte bygning blev i 1545 udvidet af ejeren Peder Skram, og der blev tilføjet tårne i hjørnerne mod nordøst og sydvest. Ydermurene på den nuværende sydfløj rummer endnu spor af Skrams hovedbygning.\nI 1595 ombyggede og udvidede sønnen Niels Skram Urup og tilføjede den lange vestfløj og nordfløjen, mens det sydvestlige tårn blev nedrevet. Den nye trefløjede hovedbygning var i to etager, og vestfløjen rummede en port, der gav adgang til borggården. I det nordvestlige hjørne af gården opførte Niels Skram et højt tårn med spir.\nSydfløjens øverste etage rummede efter Skrams ombygning én stor riddersal med kalkmalerier på væggene. Den nye midterfløj havde hvælvede kældre med midtersøjler. Vestfløjen havde hvælvede rum, hvoraf kirkesalen har indgået. Den bærende midtersøjle menes at stamme fra Aswan i Ægypten.\nI 1733 blev Urup ombygget og moderniseret af den daværende ejer Hans Rudolf Grabow under ledelse af bygmester Johann Gottfried Hödrich. Fra denne ombygning findes i dag stuklofter og døre i syd- og vestfløjen. Dele af renæssancebygningens svungne gavle og udsmykning blev genanvendt på den bygning, der i dag rummer Helms Apotek i Søndergade i Horsens.\nI 1810 blev Urup endnu engang ombygget, eller rettere reduceret i størrelse, af Jørgen Kiær. Under denne ombygning blev bygningens øverste etage fjernet, og sidefløjene blev forkortet, hvilket gav hovedbygningen sit nuværende udseende.\nI 1863 blev Urup renoveret af baron Oscar Emil Gyldenkrone.\nUrup Sø blev udtørret i slutningen af 1800-tallet, hvorefter gravene blev sløjfet.\nVestfløjen rummede indtil 1916 et af landsdelens største herregårdsmejerier. Efter virksomhedens ophør forfaldt bygningen, hvor blandt de to hvælv i kirkesalen styrtede ned.\nDen symmetrisk anlagte avlsgård blev opført i 1886.\nUrup har siden gennemgået adskillige restaureringer, blandt andet op igennem 1970erne, herunder tagomlægning og restaurering af Kirkesalen.\nSlots- og kulturstyrelsens Sagsarkiv.\nSkrivelse om Urup.\nDen miljømæssige værdi ved Urup knytter sig til herregårdens beliggenhed tilbagetrukket fra landevejen bag en mindre træbevoksning. Den let snoede indkørselsvej gennem træbevoksningen gør at ankomsten til herregården er yderst stemningsfuld. Den symmtrisk opbyggede avslgård fra 1886 omkranser et stort gårdrum, der sammen med en allé af små træer er med at indramme og lede den ankommende til hovedbygningen. Hovedbygningen kommer herved til at virke som det naturlige omdrejningspunkt i det velbevarede herregårdsanlæg.\nDen kulturhistoriske værdi ved Urup knytter sig i det ydre til den trefløjede hovedbygning, der i sit udtryk afspejler bygningens høje alder og lange udviklingshistorie fra sen middelalder over renæssance og frem til klassicismen i 1800-tallet. Hovedbygningen står med et overordnet klassicistisk udtryk, der er karakteriseret ved den symmetriske opbygning omkring den gennemgående gavlkvist med hovedindgangen mod vest, de afvalmede tage og de hvidkalkede murflader. Bygningens oprindelse i renæssancen giver sig til kende i de mange trekantfrontoner med vinger englehoveder, sandstenspladen med inskription og det bevarede vindue med sandstensramme og oprindelige trærammer, murankrene samt de rundbuede døråbninger mod øst. Inskriptionspladen vidner om renæssanceanlæggets opførelsesår og dets bygherre, Niels Skram, med ordene: ”DENNE GAARD LOD ERLICH OCH ELBIRDIG MAND NIELS SCHRAM TIL WROP OCH HANS KERE HOSTRU FRUE KIERSTEN ROSENKRANTZ TIL HØFRINGHOLM OPBIGGE ANNO CHRISTI 1595 GUD ALMECHTIGSTE UNDEN AT STAAE UNDEN HANS GUDOMELIGE BESKERMELSE DENNOM OCH DERS EPTERKOMERE TIL GAVN OCH GODE AMEN”. I sydfløjen ses endvidere mindre stentavler med slægternes Sarpis og Kabels våben.\nHertil kommer det varierede murværk af måde munkesten og sten af nyere format, der i sig selv og sammen med de mange spor efter ombygninger, som er blevet foretaget gennem århundrederne. Her er det rundbuede stik efter portåbning i den østlige mur særlig tydeligt. Åbningens placering og form er tilmed et træk der er karakteristisk for flere renæssancehovedbygninger.\nEndelig knytter der sig kulturhistorisk værdi til hovedbygningens beliggenhed på en banke, der tidligere har været omgivet af vandfyldte grave på alle sider. Dette kan muligvis tyde på at stedet har været bebygget før de tidligst kendte efterretninger om Urup fra 1448.\nDen kulturhistoriske værdi knytter sig i det indre til hovedbygningens lange udviklingshistorie, der kommer til udtryk i bygningens planløsning, stiludtryk og indretning. Planløsningen er på traditionel vis inddelt således, at de repræsentative rum ligger lysfyldt mod syd, mens de sekundære og mere funktionsbetingede rum ligger i de mindre rum mod øst. Det tidligere mejeri har derimod ligget køligt mod nord, og de private værelser ligger i tagetagen.\nHovedbygningens ældste dele ses i de hvælvede kældre med pigstensgulve under vest- og nordfløjen, de hvælvede rum i vestfløjens stueetage, herunder den imponerende delvis hvælvede kirkesal. Disse dele stammer fra renæssanceanlægget opført i 1595. Kælderens oprindelige anvendelse til opbevaring, ses dels af den praktiske og separate nedgang fra det tidligere renæssanceanlægs gård og dels af de store kølige rum med slidstærke overflader af kalket murværk og pigstensgulve. I sydfløjens store ensuite forbundne stuer viser den rige stukkatur og ikke mindst paneleringen og fløjdørenes fyldinger, at store dele af indretningen knytter sig til ombygningen af Urup omkring 1733, mens de store murede kakkelovne stilmæssigt synes at stamme fra 1800-tallets anden halvdel. Sydfløjens oprindelse i 1500-tallet eller tidligere fornægter sig dog ikke, da det kraftige renæssancemurværk kan ses i vindueslysningernes betragtelige dybde. Der knytter sig også betydelig kulturhistorisk værdi nordfløjen, hvor den mere ydmyge materialeholdning i den mindre lejlighed og i stueetagens kalkede vægge og bræddelofter afspejler bygningens fortid som mejeri og tyendebolig. Spaafdelingens moderne indretning indpasser sig med sin ensartede og diskrete materialeholdning harmonisk i fløjens historie.\nDen arkitektoniske værdi ved Urup knytter sig til hovedbygningens symmetriske opbygning omkring den gennemgående gavlkvist, hvor de store hvidkalkede murflader og de næsten ubrudte tagflader giver bygningen et roligt udtryk. Trekantfrontonerne over vinduerne står som et let indslag, der giver liv til bygningens overordnede solide og værdige udtryk. Endelig knytter der sig arkitektonisk værdi til sammenhængen mellem hovedbygningen og avlsgårdens bygninger, der alle i kraft af deres ensartede farve- og materialeholdning med hvidkalkede mure og røde tegltage står som et samlet og helstøbt herregårdsanlæg.\nI det indre knytter den arkitektoniske værdi sig i særdeleshed til Kirkesalen, hvor det delvis overhvælvede rum og de bevarede dele af de nedstyrtede hvælvs udspring sammen med bjælkelofterne og den enkle og traditionelle materialeholdning, der til fulde formår at bibeholde den storhed, som rummet må have haft i sin oprindelige udformning.\nI forstuen og sydfløjens stuer knytter den arkitektoniske værdi sig til de store, luftige rum, hvor plankegulvene, de fornemt udførte fyldingsdøre, paneleringen og den rige stukkatur danner et yderst helstøbt og herskabeligt interiør. Denne stilmæssige variation i bygningsdelene afspejler således den herskende smag og de æstetiske præferencer fra ombygningen i 1730 og i de følgende århundreder. Endelig knytter der sig også betydelig arkitektonisk værdi til den hvælvede kælder og vestfløjens mindre, hvælvede rum, der i kraft af hvælvenes skulpturelle udformning og de enkle slidstærke overflader har et prunkløst og stærkt udtryk. Den arkitektoniske værdi i det indre knytter sig således til interiørets mangeartede udtryk, hvis fortættede og stemningsfulde atmosfære formidler bygningens lange udviklingshistorie.\nDe bærende fredningsværdier ved Urup knytter sig i det ydre til den trefløjede, grundmurede hovedbygning, der hviler på en sokkel dels af granit og dels muret og som bærer et rødt, trekvartvalmet tag hængt med røde vingetegl. Hertil kommer alle oprindelige og ældre bygningsdele og -detaljer, herunder skorstenspiber, trapper, samtlige af murværkets historiske og dekorative detaljer, døre og alle typer vinduer. Afslutningsvis kommer den traditionelle materialeholdning.\nI det indre knytter de bærende fredningsværdier sig til de bevarede del af de oprindelige og ældre planløsninger samt den traditionelle fordeling mellem repræsentative, funktionsbetingede og private rum. Hertil kommer alle oprindelige og ældre bygningsdele og -detaljer, herunder plankegulve, teglgulve, flisegulve, pigstensgulve, pudsede vægge og lofter, de kalkede hvælv, bræddelofter med synlige bjælkelag, stukkatur, alle typer panelering, stukindrammede ovnpladser, kakkelovne, kaminer, køkkenildstedet, alle typer fyldingsdøre og revledøre med tilhørende gerichter og beslagværk, vinduernes anverfere og stormkroge. Afslutningsvis kommer den traditionelle materialeholdning.\nStenkærvej 7, Urup, fredningsbeskrivelse.pdf


Bliv klogere på yoga - YogaImperiet\nBliv klogere på yoga\nKunne du godt tænke dig at lære mere om yoga? Så er du kommet til det helt rigtige sted! I de nedenstående afsnit vil du nemlig blive klogere på, hvordan du kan komme i gang med yoga. Du vil yderligere blive præsenteret for nogle af de fordele, der medfølger, hvis du beslutter dig for at begynde at dyrke yoga.\nFør du starter med at dyrke yoga, kan det være en god idé at anskaffe dig en billig yogamåtte. Når du dyrker yoga, er det vigtigt, at du har en yogamåtte, som gør, at du kan lave øvelserne bedst muligt. Yogamåtten er medvirkende til at skåne din krop, hvorfor det bliver mere behageligt for dig at dyrke yoga.\nI løbet af de seneste par år er det blevet mere og mere populært at dyrke yoga, og det er der en masse gode grunde til. Først og fremmest er yoga medvirkende til, at du kan opbygge styrke, smidighed og balance i kroppen. Disse tre forestående ting kan i høj grad være med til, at du har det bedre rent fysisk i dagligdagen.\nEt af de vigtigste elementer i yoga, er dit åndedræt. Når du dyrker yoga kan du lære at kontrollere dit åndedræt. Mange mennesker har en overfladisk vejrtræning, som primært foregår i den øverste del af brystkassen. I forbindelse med forskellige yogastillinger, kan du lære at rykke din vejrtræning længere ned og skabe en dybere og mere energisk vejrtrækning.\nYoga er også perfekt for dig, der døjer med spændinger i kroppen. Når du dyrker yoga, så forebygger og bekæmper du spændinger i kroppen. Jo mindre spændinger du har i kroppen, jo bedre fysisk velvære kan du få.\nYoga er endvidere noget, hvor alle kan være. Du bestemmer nemlig selv sværhedsgraden, og uanset hvor uøvet du er, kan du sagtens begynde at dyrke yoga derhjemme.


Hvad er operation af nethindeløsning? - Bedre Livsstil\nOperation af nethindeløsning har lave risici, selvom det kræver adskillige ugers pleje at undgå komplikationer. I dagens artikel vil vi beskrive proceduren.\nOperation af nethindeløsning er en procedure til at reparere nethindeløsning. Det består af at introducere et materiale af silikone for at sætte vævet tilbage på sin oprindelige plads.\nDer er andre alternativer, selvom dette er en af de mest brugte hos øjenlæger. Nedenstående vil du finde de vigtigste detaljer vedrørende denne operation. Læs med!\nHvorfor opstår løsning af nethinden?\nDenne struktur ligner et tyndt lag, som sidder bagerst i øjet, men det er ret komplekst fra et mikroskopisk synspunkt. Det er takket være nethinden, at vi kan se billeder tydeligt, hvilket er grunden til, at enhver skade efterlader permanente følgevirkninger.\nDer er mange mekanismer involveret i nethindeløsning, og der er en ophobning af væske bag strukturen i hver enkelt af dem. Dette fører til gradvist tab af blodforsyning og efterfølgende vævsdød.\nLøsningen kan finde sted spontant hos nogle personer med risikofaktorer. Ifølge en udgivelse af Mayo Clinic er de vigtigste:\nAt være over 50 år gammel.\nAt have diabetes.\nAt have en sygehistorik med nethindeløsning eller at have det i familien.\nSom det sidste er det at have gennemgået tidligere oftalmologiske procedurer.\nMåske denne artikel også vil interessere dig: Alt, hvad du bør vide om synshandicap\nHvordan fungerer en operation af nethindeløsning?\nIfølge en udgivelse af Texas Retina Associates involverer en operation af nethindeløsning at introducere et bånd eller svamp af silikone tæt på nethinden. Det sidstnævnte er den hvide del, der er synlig i øjet, omkring iris.\nDette forårsager en let øgning i presset og en forskydning af stukturerne i øjet for at bringe nethinden tilbage til sin oprindelige plads. Proceduren kræver nogle indsnit på den ydre overflade af øjet for at sætte materialet ind.\nLægen kan udføre nogle yderligere teknikker for at forebygge tilbagevenden af sygdommen. Den mest brugte er laser fotokoagulation og Cryopexy. I begge tilfælde forsegler arvæv brudene i de beskadigede væv.\nSom med alle kirurgiske procedurer er der som regel et kortfattet stadie før operationen, som består af:\nAt blive i sengen for at undgå pludselige bevægelser, mens man venter på, at proceduren går i gang.\nLægen eller sygeplejersken kan klippe øjenvipperne en smule og give nogle øjendråber for at udvide pupillen.\nAdministrering af bedøvelse – det afhænger af patienten, og hvor alvorlig tilstanden er.\nAfhængig af hvor alvorlig nethindeløsningen er, kan en operation af nethindeløsning vare mellem en og to timer minimum. De generelle trin er:\nAt lave et indsnit i nethinden.\nAt placere silikonen.\nSyning af silikonestrukturen, så den ikke flytter sig.\nSom det sidste at dræne væske, der har ophobet sig i nethinden.\nDet er også muligt at udføre de supplerende procedurer, der er nævnt i det tidligere afsnit, selvom hver af dem har sin egen teknik.\nVi anbefaler, at du også læser: Fire gode fødevarer til øjnene\nForventninger og heling efter en operation af nethindeløsning\nEffektiviteten af denne procedure er som regel glimrende, selvom der er nogle komplikationer (vi vil nævne dem i det næste afsnit).\nDer vil være somatisk smerte i de første dage af helingen sammen med rødme og konstante tårer. Disse symptomer vil mindskes, som dagene går.\nDerudover kan lægen give andre indikationer såsom:\nAt hvile, selvom det ikke nødvendigvis betyder at ligge ned hele tiden.\nAt bruge en klap for øjet efter proceduren.\nPeriodisk at anvende øjendråber med antibiotika.\nAt ty til smertestillende såsom ibuprofen.\nIkke at køre eller løfte tunge genstande.\nIkke at flyve.\nAt bære solbriller.\nSom ugerne går, skal du tale med din læge for at bekræfte effektiviteten af proceduren.\nDer er tider, hvor proceduren kan forårsage komplikationer i de første uger, selvom det er sjældent. De vigtigste tilstande er:\nEn ny nethindeløsning.\nTal derfor med en læge i tilfælde af tab af synets nøjagtighed, eller hvis man visualiserer lyse eller fremmede genstande. Hævelse omkring øjet og øget smerte er andre advarselstegn.\nOperation af nethindeløsning er en effektiv mulighed i en nødsituation\nNethindeløsning er en medicinsk nødsituation, som kan forårsage permanent blindhed. Tal med en øjenlæge så hurtigt som muligt, hvis du bemærker symptomerne, vi har nævnt ovenstående.\nSom det sidste er der andre effektive procedurer såsom vitrektomi, men operation af nethindeløsning forbliver førstevalget for mange specialister.\nMiosis, pupillens sammentrækning, er en del af en naturlig, fysiologisk reaktion på lys. Men det kan også være tegn på helt andre problematikker.


Makerspaces i USA og i Randers - Danmarks Biblioteksforening\nMakerspaces i USA og i Randers\nKreativt makerspaceprodukt fra 4th Floor på Chattanooga Public Library.\nSimon Bojesen | 23-04-2014\nFænomenet er et velkendt formidlings- og inspirations- koncept i USA og muligvis i fremtiden et tilbud til børn på Randers Bibliotek.\nDe seneste år har konceptet makerspace vundet indpas i flere danske bibliotekarers bevidsthed og på flere danske biblioteker som projekttilbud. Makerspace har som begreb været på radaren siden midten af 00’erne, hvor især Fab- Lab-organisationen (fabrication lab) ved MIT (Massachusetts Institute of Technology) i Boston ses som en af de væsentligste katalysatorer inden for bevægelsen. Herhjemme er Copenhagen FabLab, der har til huse i Valby Kulturhus, værd at fremhæve som eksempel på Makerspace i Danmark. Begge dele er omtalt i den efterfølgende artikel af Pernille Carneiro Juel.\nMakerspace er den overordnede paraplybetegnelse for et offentlig tilgængeligt og åbent værksted, der stiller lokaler, værktøjer og specialudstyr til rådighed for brugerne. Dette er som oftest it og elektronikrelateret, og særligt 3D-printere og CNC-fræsere til fremstilling af ting i plastik er rigtig populære.\nI spørgsmålet om, hvilken plads biblioteket skal tage i samfundet i morgen og i fremtiden, er et af forslagene, at det skal fungere som et performativt rum for brugerne. Det betyder ifølge Kulturstyrelsens Modelprogram for folkebiblioteker, at “[rummet skal] understøtte brugernes kreativitet og innovation... gennem værksteder, faciliteter og programmer, som borgerne ikke har adgang til i hjemmet.”\nSærligt den sidste del om at sikre adgang, giver anledning til at se på et andet sted, hvor makerspace’et og bibliotekets veje krydses nemlig i idéen om empowerment af brugeren. Makerspace fordrer i dets natur en DIY-tilgang (do-it-yourself/gør det selv), hvor man som deltager vil opleve en højere grad af myndiggørelse i erkendelsen af, at man faktisk selv kan være skabende. Dette udvikler, hvad nogen, lidt kluntet, kalder prosumers, der er sammentrækningen af producer og consumer, men som ganske rammende beskriver makerspace’ets formål.\nSamfundsmæssigt er det en god idé - alle vegne efterlyses innovation og nye skaberinitiativer. Og her ser jeg samtidig makerspace som en naturlig forlængelse af de projekter, som bibliotekerne allerede længe har beskæftiget sig med. Jeg tænker særligt på bibliotekernes it-relaterede hjælp-til-selvhjælp tilbud som f.eks. vejledning til NemID og det offentlige hos Den Digitale Borger og Lær mere om it. Her ser jeg makerspace som den kreative og sjovere pendant til disse tilbud, men samtidig som et, der er ligeså nødvendigt.\nI det mindste noget maker-agtigt...\nMakerspace er blevet kritiseret for ikke at være tilstrækkeligt inkluderende, og i kraft af dets tekniske fokus for primært at henvende sig til den mandlige del af befolkningen. Omend der hos denne brugergruppe givet er en særlig tiltrækningskraft, findes der også eksempler på det modsatte.\nI Fayetteville, tæt på Syracuse, nordvest for New York, har det lokale bibliotek i forbindelse med deres FabLab indrettet “Little Makers”. Her kan børn i 5-8 års alderen ‘skabe’ ting og sager med forskellige former for kreativt legetøj som Knex (byggesæt) og Lego, samt diverse tegne/male-redskaber som de kendes fra skolens formningslokaler. Dette er i en dansk sammenhæng ikke specielt innovativt, men jeg vil bruge eksemplet som springbræt til, hvordan man kan lade sig inspirere af makerspace-tilgangen.\nI Central Falls, nord for Providence i staten Rhode Island, der er en af de fattigste bydele i området, mødte jeg en bibliotekarstuderende, der havde fået til opgave at lave et sommerferietilbud til byens unge, der ellers ikke havde noget at tage sig til, når skolerne var lukkede. Hans største udfordring var, at han – uden noget budget – måtte tage til takke med de aldrende computere han kunne skrabe sammen fra skolens overskudslager. Den sommer lavede han således et “how to make video games” forløb to gange om ugen i en måned. Her kunne interesserede unge lære at lave små 2D-spil i det gratis program GameMaker Studio. Og her var idéen, i tråd med empowerment-tanken fra tidligere, at de unge ville opleve en følelse af “selv at kunne skabe noget i deres liv” ved at beskæftige sig med en ting, de ellers normalt kun var forbrugere indenfor.\nOgså noget for Randers\nNetop denne historie inspirerede mig til at foreslå et forløb i den stil til Randers Bibliotek. For mig var det oplagt også at benytte GameMaker som omdrejningspunkt, fordi spil-emnet var inte-ressant for børn og unge, og fordi det samtidig havde karakter af noget maker-agtigt.\nMin tanke var først og fremmest, at biblioteket skulle stille computere til rådighed og samtidig tilbyde hjælp og undervisning i programmet. Derudover skulle biblioteket forsøge at understøtte en lokal kultur omkring projektet. Det kunne eksempelvis ske ved at lave spilarkade med de unges egne spil. Samtidig skulle projektet også have et online-element i form at spilplatformen Steam, som GameMaker er tilgængeligt igennem. På den måde vil det også være muligt at kunne deltage i noget, der foregår på biblioteket hjemmefra, via platformen, som mange af brugerne allerede kender.\nSamtidig vil det på den måde også være muligt at lade biblioteket blive et sted, der giver adgang til værktøjer, som brugerne ikke selv har. Hvilket i dette tilfælde er de dyrere versioner af Gamemaker, der eksempelvis gør det muligt at lave spil til iOS og android.\nMen hvor er 3D-printeren?\nMålet med min artikel her har, udover at slå lidt på tromme for maker-spaces på biblioteket, også været at vise, at selve konceptet ligger i klar forlængelse af, hvad bibliotekerne allerede arbejder med og samtidig drage nytte af maker-tankegangen uden at skulle investere i dyrt specialudstyr. Langt hen ad vejen kan man uden videre benytte sig af gratisprogrammer og udstyr, som biblioteket allerede råder over.\nOm de realiserer idéen i Randers, står endnu åbent.\nDenne artikel er skrevet på baggrund af et ’erhvervsrelateret projekt’, hvor Simon Bojesen, nyuddannet bibliotekar fra Det Informations- videnskabelige Akademi (IVA) i København først var gæstestuderende på University of Rhode Islands Media Education Lab og skrev inspirationsrapport om fænomenet makerspaces, og efterfølgende lavede et forløbsforslag om computerspilsudvikling for børn for Randers Bibliotek i efteråret 2013.\nDet performative rum og makerspaces


Klinikken er lukket i dagene op til påske 2022, 11/4-13/4.\nVi besvarer ikke konsultationer, eller godkender medicinbestillinger før vi er tilbage tirsdag 19/4-2022\nAkut lægehjælp: kontakter Læge Sidse Kjærholm i Ry på tlf. 86891044\nVi tilbyder Covid-19 vaccination i klinikken\n-både af egne patienter og patienter fra andre klinikker som ikke tilbyder dette\n- det gælder både børn (fra 5 år) og voksne\n-det gælder både 1. 2 og 3. vaccination\n-tidsbestilling til vaccination kan kun ske per telefon mellem 9 og 12, og ikke via elektronisk bookning. Dette skyldes, at vaccinerne ikke leveres i enkeltsprøjter men kommer i ampuller til 6-7 personer, og når en ampul er blandet skal den bruges indenfor en kort periode, således at der ikke sker spild af vaccine\nHUSK at bære MUNDBIND i klinikken\ndet skal per 29/11 også bæres i selve konsultationsrummet\nINFLUENZA-VACCINATION 2-6 ÅRIGE\nAlle 2-6 årige tilbydes gratis influenza-vaccination. Den gives som en næsespray og skal gives to gange med minimum 4 ugers interval. Vi kan næsten altid finde tid til at give den trods fyldt kalender, så ring blot herned og vi finder en løsning.\n- hvor det er brugbart kan der bruges videokonsultation\n- patienter bedes bære mundbind i venteværelset\n- nogle gange bedes man blive i bilen og vil blive ringet iind derfra


Har du styr på IT-sikkerheden i virksomheden? - techme\nVi lever i dag i en tid, hvor vi er blevet mere påpasselige med de oplysninger, vi deler med andre folk. Derfor har du sikkert allerede stiftet bekendtskab til blandt andet GDPR og alle de regler og krav, der hersker her inden for. Vi kan nemlig ikke længere så meget som tidligere, og det betyder blandt andet også, at vi skal være meget forsigtige med den måde, vi behandler alle mulige former for data på – især de personlige af slagsen.\nMed det sagt er det vigtigt, at din IT-sikkerhed altid er i orden.\nDerfor bør du sikre dig selv mod fremtidige datalæk\nNår vi opbevarer data og alle mulige former for informationer online, vil de nemlig i nogle tilfælde ikke være så godt beskyttede, som vi tror. Sker der for eksempel et datalæk, kan det være nemt for de forkerte folk at få fat på alt dette data og på den måde misbruge det til deres egen fordel.\nOg det er noget, der kan have fatale konsekvenser, når det kommer til de enkelte personer, hvis oplysninger der nu bliver misbrugt, men også for din virksomhed, hvis det betyder, at du nu mister dit eksistensgrundlag. Når data mistes, kan det nemlig blive dyrt i både tid og penge at komme på rette køl igen – og for nogle kan det være for mange omkostninger, hvorfor de i stedet er nødt til at dreje nøglen om.\nFå professionel hjælp af en IT-mentor\nHeldigvis er det noget, du kan sikres mod – og det er også noget, du bør gøre, før det er for sent. Derfor bør du blot tage kontakt til nogle professionelle IT-folk, der kan sørge for at jeres IT-sikkerhed er helt i top. Her er der nemlig tale om den mentor, der hele tiden kan holde dig opdateret på jeres data og de steder, hvor du bør være ekstra påpasselig – lige såvel som du kan få de råd, der sørger for, at du kan holde sikkerheden i top.\nDu kan få hjælp til for eksempel et secure DNS, så du blokerer for ondsindet indhold, du kan få hjælp til antivirus, så du værner mod virus og spam, og du kan få lavet en backup af jeres data, så du er sikret mod nedbrud. Få dog også styr på alt fra to-faktorgodkendelse og IT-politik til e-mail. Det kan være en stor mundfuld, så det anbefales at få professionel hjælp til disse ting og processer i virksomheden.


Netværksmøde: Fokus på innovationsledelse — Det Kgl. Bibliotek\nDu er her: Forside / For biblioteker / Nyhedsarkiv / Nyhedsarkiv 2007 - 2 / Netværksmøde: Fokus på innovationsledelse\nFoto: Greve Bibliotek\nRammerne for det andet møde i IU-netværket blev sat på Greve Bibliotek, hvor Marianne Olsen bød alle deltagerne velkommen. Første punkt på dagsordnen var muligheden for at se projektet ”Discover & Learn”, der er et værktøj til formidling af viden og oplevelser på biblioteket. Efter en generel introduktion fik deltagerne i to grupper lejlighed til at se og opleve et forløb med Discover & Learn. Det hele blev rundet af med en hurtig rundvisning på biblioteket.\nDet overordnende tema for dagen var ”Innovationsledelse – på vej mod den innovative organisation”. Her var Annabeth Aagaard fra Den Vidende Virksomhed inviteret til at lære os deltagere mere om hvad innovation egentligt er og ikke mindst hvordan man kommer godt i gang.\nHovedpunkterne i Annabeths oplæg var:\nHvad er idé og innovationsledelse?\nHvorfor taler vi stadig om idéer og innovation?\nFakta om innovation i Danmark\nTyper og former for innovation\nHvad er kilderne til idéer og innovation?\nHvordan integreres idé og innovationsledelse (5 faser)?\nIde til yderligere læsning: ”Seven Circels of Innovation”. Kan downloades her: http://www.sevencirclesofinnovation.com/\nSom afslutning på oplægget omkring innovationsledelse blev der i fællesskab udarbejdet en innovationsSWOT. Et godt redskab til at se muligheder og udfordringer med innovationsbriller.\nEfter frokost startede vi med en case omkring voresbibliotek.dk, hvor Thomas Angermann bad om input til den videre proces. Her kom der flere gode indlæg på bordet – båret af en metafor om at fjerne de nederste hylder på biblioteket.\nFlemming Munch afrundede og opsummerede mødet, med fokus på netværkets fremtid og ambitionsniveau.\nBilleder fra mødet kan ses her http://picasaweb.google.com/forbiblioteker.\nNæste møde afholdes med stor sandsynlighed i uge 9, 2008 og placeres i Vestdanmark.


CV/Historie | Thomas Johansen | Musik til Dinner og Dans\nArrangementer Billeder Booking\nSpiller orgel/trommer solo og duo og\nbas med venstre ben (fodbas). Får privatundervisning i noder.\nBliver transporteret på jobs af min far (som jeg spiller med)\nsamt min bror (ved solojobs). Jeg var 8-10 år da jeg spillede de første jobs.\nIndspiller kassettebånd med min far, (med adskillige spillefejl ha’ ha’).\nTager 10. Klasses afgangseksamen i Gislev Centralskole\nSpiller med forskellige musikere og meget studiearbejde i Hot Sound Studie,\nbåde som trommeslager, keyboardspiller og programmør.\nSpiller meget på Hotel Scandic i Odense.\nIndspiller kassettebånd med bl.a Klaus Madsen, Claus Stenner, Nenia Brass Band. Spiller også tangenter på Leif Fabers CD “Heksedansen”\nOptrådte første gang på lokal TV i Odense. Spillede keyboard og programmerede på“Super Sisters’s” (Me & My) første kassettebånd.Går på Svendborg Handelskole (EFG).\nKeyboardspiller i danseorkestret Roulet. Vi spillede bl.a på disse kendte danserestauranter;\nDiskotek Exalon København, Swing Inn Haderslev, Dansetten Tivoli København, Sommerlyst Bakken,\nLa Cabana Herning, Ambassadør Aalborg, Atlantic Odense, Mona Lisa Maribo, Rainbow Vejle\nMaxim Bar Randers, Damhuskroen København, Diskotek 3′ern Viborg, og mange andre steder,\n(Bandet havde naturligvis en rigtig tourbus med køjer, tv og rigtig dårlig ånde).\nVi spillede også i Sverige og på Thule Air Base på Grønland.Stoppede i orkestret Roulet pga indkaldelse til Civilforsvaret.\nTrommeslager i The Donkeys, hvor vi spillede en del jobs med Keld og Hilda Heick.\nVar bl.a. på TV2′s program “Elevatoren” samt TV 49 – Odense.Spillede i denne periode på ddrums (el-trommer).\nKeyboard/trommer i Leif Fabers 10 mands Showband med guitaristen Enrico Rosa.\nDet største job var for Novo Nordisk i Bella Centret, for 7000 gæster.Vi spillede kun store jobs i idrætshaller, konferencecentre samt hoteller.\nSideløbende var der sommerjob som musiker på Hotel Ærø Strand (Marstal)\nJuni, Juli, August – hver dag, undtaget Søndage – her skulle vaskes og stryges osv.\nDer var ca. 150-220 gæster på hotellet hver dag. Fredag og Lørdag var med dans.\nTrommeslager i Birthe Kjærs Duo. De mest lærerige år. (Tak Birthe)\nMasser af koncerter bl.a i Tivolis Koncertsal,\nLivekoncert på direkte TV i udsendelsen “Syng Med De Kendte” fra Horsens Teater\nSpillede for 20.000 mennesker ved Skt.Hans Fest i Odense.\nJeg var idémand bag Birthe’s Disco-Medley fra 1997, som blev udgivet på Single-cd.2 gange på Bornholm, bl.a med besøg på Bornholms lokalradio.Byfester, Havnefester, Festivals, Omrejsende Tivolier, MarkedpladserFirmafester, Garantmøder, Halballer, Hoteller, Kroer,hver en krog fra Gedser til Skagen blev besøgt af Birthe Kjær og hendes duo.Duoen havde skiftende pianister – Helge Gramstrup,Niels Jørgen Pedersen samt Morten Wedendahl alt afhængig afhvor i landet vi spillede. Ved større arrangementer var Pia Trøjgaardsamt Gry Harrit med som kor.\nDuo/solomusiker, orkestermusiker, studiemusiker.\nSpiller med eget orkester ved mange halfester, firmafester,\nmarkeder og den altid festlige hattefest ved Egeskov Marked.\nProgrammerer og indspiller 34 instrumentale festmelodier i\nHot Sound Studio for pladeselskabet Elap, til cd-udgivelse.\nEr med på flere cd-indspilninger på instrumenter og kor og\nprogrammering for forskellige kunstnere.\nKører 2 gange til Norge og spiller til Dansk/Norsk bryllup. ( Oslo samt Stavanger )\nHar i denne tid også spillet en del jobs med Islændingen Hanna Ragnarsdottir.\nJeg har igennem årene spillet meget på disse kroer og hoteller og restauranter –enkelte steder som fast musiker:Hotel Nyborg Strand, Hotel Ærø Strand (Ærø Hotel), Hotel Faaborg Fjord,Radisson Blu H.C Andersen Hotel Odense, Odense Congress Center.Optrådte i 2007 på Top Charlie med singlen “Faldet For Dig”.Afløsning i Leif Fabers Showband, keyboard/trommer.\nHar meget stor succes og er nu én af Danmarks travleste musikereinden for denne genre.\nDanaDuo er startet i 1999 og er en meget efterspurgt duo.Sidder i bestyrelse for Dansk Musiker Forbunds lokale Svendborg-afdeling.\nSpiller rigtig mange solo og duo-jobs i hele landet,\nigen et travlt år med mange gode oplevelser.\n17. – 22. Maj , spiller i anledning af Gislev Rejsers\n65 års jubilæum på fødselsdagskrydstogt på Rhinen og Mosel i Tyskland.\nTuren blev hurtigt udsolgt. Bliver beskrevet som “Gislevs egen musiker”.\n31. Oktober – 3 November, spiller på Hotel Vier Jahreszeiten\ni Hahneneklee i Harzen. Ligeledes en udsolgt tur i anledning af Gislev Rejsers\n65 års jubilæum. Bliver igen omtalt som “Gislevs egen musiker”.\nOpretter “synes-godt-om profil” på facebook. Er nu også på LinkedIn.\nSpiller nu rigtig mange duojobs (og lidt solo) samt programmerer/retter midifiler i hverdagstimerne.\nEt lille job, som trommeslager – med Per Hyttel og Guy Moscoso – blev den bedste musikalske oplevelse i 2012.\nSpillede for Gislev Rejser på Donaufloden i 5 dage – turen blev igen udsolgt.\nSpillede for Gislev Rejser i Harzen – turen blev igen udsolgt.\nSpillede for Gislev Rejser i Bad Bramstedt – juleturen blev udsolgt.\nMøder Birthe Kjær ved Børnehjælpsdagens julearrangementer i Kolding og Herning\nog spillede ” Den knaldrøde gummibåd” sammen IGEN, super sjovt.\nSpiller bl.a også et enkelt job med Finn Christensen (janitshar i Odense symfoniorkester).\nEt fantastisk år med en (igen) fyldt musikkalender – trods finanskrise.\nSpiller mange spændende jobs, bl.a ved Gislev Rejsers nu meget populære og efterspurgte\nmusik/dans og oplevelses-ture i Harzen, på Rhinen, i Travemünde og på Bornholm.\nMin faste sangerinde valgte at stoppe og prøve kræfter med noget andet.\nTak til Kristina Romby, Gitte Jonsson for assistance i duoen, trods vejr og vind.\nSpiller nu rigtig mange duojobs med sangerinden Katrine Daugaard – som har\ndisket op med sin MGP-sang fra 2001 ” Sha la li sha la lej ” mange gange.\nKatrine Daugaard er i øvrigt uddannet fra det fynske musikkonservatorie – og\nmestrer den svære kunst, at synge mange forskellige musikgenre – fantastisk flot.\nKatrine er meget teknisk dygtig og meget professionel, med et dejligt humør.\nJeg havde også den store fornøjelse at have Tine Bjerggaard med på flere jobs og fik sunget “You To Me Are Everything”\nsamt “Der Er Mer’ Imellem Dig Og Mig” – med hende, blandt mange andre sange. Yes!!\n2014 blev, som de foregående år, et rigtig godt år med rigtig mange musikjobs.\nJeg fik igen set mig om i Danmark og Tyskland, både til lands til vands og fra luften. Jeg mærker at mange trofaste kunder holder ved den levende og alsidige musik, som jeg/vi leverer – hvilket jeg selv langt om længe, begynder at anerkende og bliver glad for.\nI 2014 læser jeg mange spændende bøger der gavner mig en hel del, i de musikalske arbejdsprocesser.\nBirthe Kjær, møder jeg igen ved et af Børnehjælpsdagens julearrangementer, denne gang sang hun Rocking Around The Christmastree, i en festlig duet med Lisbeth Kjærulff – samt den Knaldrøde Gummibåd, jeg spillede til og nød seancen. Jeg fik også fornøjelsen at spille mens Peter Mygind sang Fly Me To The Moon. Et ekstra highlight i 2014 må være, da jeg spillede til Gislev Rejser’s Musik & Show-tur i Travemünde med optræden af Bjørn Tidmand, Jan Schou Susanne Breuning og Andy Hansen – det var en fantastisk fest i 2 dage. Tak for gode oplevelser, fester, mad og drikke alle steder jeg besøgte i 2014. Jeg fortsætter ind i 2015 med stor glæde og optimisme.\nFyldt med gode jobs, store som små. Jeg har et travlt år med rigtig gode oplevelse\npå livejobs, og også i studie. Jeg har nye projekter igang og får komponeret nye melodier, samt færdiggjort gamle demoer. Mange kunder efterspørger CD’r. Jeg tager udfordringen op og bruger meget tid på dette projekt. Der er gang i flere tiltag og jeg glæder mig over, at nogle af mine helt store idoler i branchen og indenfor denne genre, får tid til at hjælpe med tekst og indspilning. ( I skrivende stund er 2 nye sange valgt ud og under teknisk behandling)\nDet årlige fødselsdagskrydstogt med Gislev Rejser, er på Seinen – hvor jeg spiller fra Honfleur til Paris, en fantastisk hyggelig tur. Jeg spiller igen i år, i Harzen, i Travemünde og på Bornholm og har nogle super gode oplevelse med de søde danseglade rejsende gæster. Jeg glæder mig over mit faste samarbejde med Kryb I Ly kro, Showbizz Danmark samt alle mine andre kunder og arrangører.\nMed Børnehjælpsdagen gik turen til Vordingborg, Kolding samt Herning og det var julesjov, gaver og glade børn og kendte ansigter og også Den Knaldrøde Gummibåd fremført af den altid søde og veloplagte Birthe Kjær.\nVi ses i 2016.\n2016 blev fyldt med oplevelser, overraskelser og glæde.\nFørst og fremmest fik jeg udgivet en ny single-cd med to nye sange, som fik spilletid på mange lokalradioer. Faktisk endte jeg på en 1. Plads med begge sange i mange uger, på den Fynske Radio 2000. Det blev også til en 3. Plads på Stevns lokalradio. Sangen “Hvis Du Sku Savne Mig I Aften” med tekst af Keld Heick, fik spilletid i programmet Peters Verden i Danmarks Radio. Det var meget glædeligt! Da det er en lang proces, fra de første toner på tangenterne – til det endelige resultat, er det en forløsning når det kan høres på en landsdækkende radiokanal.\nDet blev igen til et dejligt gensyn med Donaufloden, hvor jeg spillede en lille uges tid på Gislev Rejser’s Fødselsdagskrydstogt (70 års jubilæum). Ligeledes gik turen til Bornholm og Olsberg i Sauerland, med Gislev Rejser. På disse ture fik jeg endnu engang fornøjelsen af at hilse på henholdsvis, Bjørn Tidmand samt Jan Schou med pianist Andy Hansen.\nJeg blev igennem Odense kommune, valgt som musiker til danseaftener på alle byens 21 plejecentre. Det er livsbekræftende, at se hvordan musik og dans kan vække minder og glæder hos ældre mennesker.\n01. Januar 2016 startede min tidligere faste sangerinde Yvonne Kjærran i duosammenhæng igen, det var meget tiltrængt og vi kunne genoplive vores savnede duo, DanaDuo. Vi fik, på kort tid trykt nye visitkort og plakater, programmeret hjemmeside, facebookside, samt indspillet 2 helt nye sange til en single-cd, og spillede mange livejobs. Efterspørgslen på DanaDuo er blevet stor igen, hvilket er helt fantastisk og vi nyder hvert et job, store som små.\nPå et af mine pianistjob for Børnehjælpsdagen, havde jeg den store fornøjelse at synge duet med Julie Berthelsen i sangen Jesus & Josefine – det havde jeg aldrig drømt om skulle ske. Temaet for de fremmødte børn og unge mennesker på denne børnehjælpsdag var i øvrigt noget om at turde tro på sig selv og sine drømme.\nPå årets sidste dag spillede vi med DanaDuo til nytårsfest på Radisson Sas, H.C .Andersen i Odense og dermed blev 2016 afsluttet på musikalsk og festlig vis.\n2017 med start på Møllekroen i Odense og 4 dages musik i anledning af nytårskur for 500 ældre, så var 2017 skudt igang på festligste vis. Fra Oktober 2016 til Maj 2017 spillede jeg på 21 plejecentre i Odense, hvilket var en stor fornøjelse at være på denne tur. Vallentinsdag, Odense ældrefestival, Oktoberfest var også blandt mine mange jobs for Odense kommune i 2017. Gislev Rejser havde igen nogle flotte og velbesøgte musik og danseture til, Bornholm, Olsberg og Travemünde, hvor jeg var med som musiker. En del af arrangementerne dette år bestod underholdningen også af andre kunstnere, bl.a Julie Berthelsen, Stig & Vennerne, Torben Iversen, Preben Palsgaard, Ruder Konges Knægte, samt Jan Schou & Andy Hansen. I forbindelse med udgivelse af ny single-cd med Danaduo, fik mine 2 nye melodier en fantastisk modtagelse. Flotte placeringer på mange lokalradioer, endda med 1. pladser, samt mange uger på hitlisterne. Ligeledes flere uger på dansktoppen på Danmarks radio, med en 3. plads som højeste placering. Danaduo optrådte også i TV-Vestsjællands program; dansk top scenen, samt Tv-bingo på dk4.\n01. November 2017 valgte jeg at takke ja til, at blive sælger af musikinstrumenter hos John Godtfredsen Musik. En helt ny og spændende tilværelse indenfor musikkens verden, med mange dejlige og nye udfordringer.\n2018 bliver en blanding af salg af instumenter samt mange musikjobs. Godt Nytår.\n2018 blev et år med mange nye udfordringer og beslutninger. Egentlig var 2018 tiltænkt som et afslappende år, med et fast arbejde og mindre spillejobs – men sådan skulle det alligevel ikke gå. Kalenderen blev hurtigt fyldt med musikjobs, da jeg havde svært ved at sige nej til mine trofaste kunder. Mine musikjobs var en næsten tro kopi af de foregående år. Musik og danseture med Gislev Rejser, på Bornholm, Fødselsdagskrydstogt på Mosel, Fest i Sauerland samt Julebal i Travemünde. Odense kommunes plejecentre, ældrefestival i Odense idrætshal (sammen med Birthe Kjær), samt Nytårs og Oktoberfester på Møllekroen Odense. Derudover en del privatfester, firmafester osv.\nKombinationen af fast arbejde og 2-3 spillejobs om ugen blev ganske enkelt for meget. Efter et fantastisk lærerigt år hos John Godtfredsen Musik, valgte jeg at stoppe, for at få fuld tid til musikken igen.\nI slutningen af 2018 blev jeg tilbudt, at starte i et af Danmarks bedste danseorkestre, hvilket jeg takkede ja til. Jeg glæder mig til 2019 og ser frem til nye og spændende oplevelser.\nStarten af 2019 gik med at øve nye arrangementer og sange, da jeg skulle starte som keyboardspiller i orkesteret Kim & Hallo. Jeg kendte stort set alle de sange som skulle spilles, men mange af dem var i andre versioner end jeg selv var vant til at spille. Der blev øvet og lært og jeg fik et fantastisk indblik i en anden måde at fremføre og spille “almindelig” dansemusik på.\nKim & Hallo er et hamrende godt danseorkester med dygtige musikere, der kender deres roller. Lyd og teknik er helt i top og Kim Harring er nok den dygtigste teknikker jeg har set arbejde, indenfor denne verden. Smart på finesser, tjek på kabler, stik, anlæg, loddekolbe, hjemmeside, facebook og altid tid til sine fans. Kim & Hallo gav inspiration til at smide de generte gener væk og turde træde frem på scenen.. Enkelte jobs i bl.a Ålborg Kongrescenter, Hotel Hanstholm, Vilsund Marked blev et mindeværdigt gensyn, da jeg har stået på scenen der en del gange i slut 90’erne med Birthe Kjær – og alt lignede sig selv – man var blot selv blevet ældre.\nMine solojobs var en blanding af de velkendte festture med Gislev Rejser til Bornholm, Bad Bramstedt samt det populære fødselsdagskrydstogt – dette år på Seinen – det er nu noget specielt ved at spille til dans på et skib på Seinen med lys i Eiffeltårnet rundt om hjørnet.\nJeg var ligeledes en tur rundt på de mange plejecentre og bosteder i Odense kommune, til de populære dansecafé-aftener – hvilket jeg altid ser frem til.\nNye kunder og jobs kom til – bl.a Kauslunde Kro hvor jeg også spillede med Kim & Hallo. Der kom flere solojobs på kroen og også nye dansesteder meldte sig på banen. Det er jobs jeg holder meget af at spille, da folk kommer for at danse – og ikke mindst kan danse. Enkelte jobs på Ærø blev det også til. 2019 var alt i alt mange kilometer og mange rundstykker blev spist i bilen, på vej ud og hjem fra job.\nEfter et lille års tid med Kim & Hallo valgte jeg at stoppe, da jeg fik flere og flere forspørgsler på min solomusik, som jeg kørte sideløbende med orkesterjobbene. Det var selvfølgelig ikke sjovt at skulle meddele dette til orkesteret, men jeg kunne mærke at mine solojobs og gamle/nye kunder trak meget i mig – og dermed måtte jeg tage en beslutning. Kim & Hallo fandt en ny keyboardspiller så de kunne komme videre og jeg kunne fortsætte min solokarriere. Jeg havde en god tid og jeg nød det, fik hilst på mange trofaste Kim & Hallo-fans som har fulgt orkesteret i mange år. Tusinde tak for bekendskabet.\n2020 -startede rigtig godt, med en meget lovende kalender, som bød på spændende solojobs både store og små, nye kunder/spillesteder osv.\nJanuar, Februar og indtil 11. Marts så det hele rigtig godt ud og der var gang i festerne – og så lukkede landet ned – og der blev stille en tid.\nJeg var heldig at have en del plejecentre-underholdning, hvor de fleste af de arrangementer foregik under solen, eller senere på året under en parasol ( i ly for regn og sne ). Ligeledes enkelte andre arrangementer blev gennemført men, ak ja, så lukkede hele musik og festområdet endnu engang ned. Tænk sig at en virus og de folkevalgte fik så meget magt.\n↵ Tilbage til Hovedsiden\nCV | Pressemateriale\n© 2014 - 2021 Thomas Johansen | Webdesign af MJ